
Despre Randy Gage 


Cuvânt înainte de Lisa Jimenez 


Merg spre parcul tematic Disney World cu cei trei 
copii ai mei în maşina noastră nou-noutá. Avem două 
laptopuri (ticsite cu jocuri), un player DVD portabil pe care 
rulează un film, două playere CD şi o consolă Game Boy. 
Fiul meu Beau spune că este plictisit şi nu ştie cum să-şi 
mai omoare timpul liber... 

Este foarte clar prin urmare cà „lucrurile” NU 
ÎNSEAMNĂ prosperitate. Ba chiar, A DORI mai mult şi a 
nu găsi satisfacţie în ceea ce deţineţi este opusul 
prosperității - este de fapt sărăcie: sărăcia minţii si a 
spiritului. 

Aş merge chiar atât de departe încât să afirm că 
Sănătatea, Bogăția şi Multumirea personală nu înseamnă 
prosperitate! Ele sunt condiţionate de circumstanţe, iar 
circumstanţele nu se găsesc sub controlul nostru. 
Prosperitatea nu se referă la circumstanţe. 

Pentru mine prosperitatea este o stare a minţii. Este 
FERICIREA înnăscută şi ea nu este condiţionată de 
circumstanţele în care mă aflu. Dacă taiorul Armani mi se 
murdăreşte, automobilul Lexus nou îmi rugineşte, eu mă 
îmbolnăvesc, pierd bani sau dacă moare o persoană dragă 
mie, veselia poate să-mi dispară, dar FERICIREA înnăscută 
continuă să existe. 

Această FERICIRE înnăscută este Prosperitatea. 

Prosperitatea vă arată în mod discret, dar sigur, cine 
sunteţi şi cui apartineti. Iar asta este îndeajuns. Ca o ironie 
a sorții, această prosperitate este exact ceea ce-mi trebuie 


pentru a avea sănătate, bogăţie şi bucurie. 

Privindu-l pe Apostolul Pavel, a cărui viaţă a variat de 
la sărăcie la belşug şi a cuprins tot ce poate să existe între 
aceste extreme, văd un om care a fost mulţumit în absolut 
toate situaţiile. Cum a fost capabil de aşa ceva? Unde şi-a 
găsit izvorul de satisfacţie? 

El ştia cine era şi cui aparţinea. 

În epistola pe care a adresat-o filipenilor, Apostolul 
Pavel le arăta că adevărata prosperitate este pacea în tot 
ceea ce îi înconjoară. Apoi continuă: 

„Ştiu să fiu şi smerit, ştiu să am şi de prisos; în orice 
şi în toate m-am învăţat să fiu şi sătul, şi flămând, şi în 
belşug şi în lipsă. Toate le pot întru Hristos, Cel care mă 
întăreşte”. (Filipeni 4,12) 

Tot Pavel a spus: „Concentraţi-vă asupra a ceea ce 
sunteţi chemaţi să faceţi, nu asupra a ceea ce simtiti că ar 
trebui să faceţi. Detasati-và de tot ce nu-i esenţial, pentru 
a vă putea concentra asupra eternului”. 

Răspunsul pentru cunoaşterea prosperității şi găsirea 
adevăratei mulţumiri stă în: 

Perspectiva personală 

Prioritátile personale 

Sursa de putere personalà 

Randy Gage are idei in toate aceste domenii. Erudit al 
epocii moderne, el a petrecut 15 ani studiind ştiinţa 
prosperitátii si legátura dintre ceea ce credem si ceea ce 
exprimăm. În cartea de faţă, el oferă câteva idei 
provocatoare asupra subiectului. Indiferent dacă sunteţi de 
acord cu Randy, ori dacă aveţi alte opinii, merită să-l 


ascultați, deoarece este o persoană care stie cine este si 
cui apartine. 


Introducere 
Există cu adevărat Dumnezeu? 


Săptămâna trecută am participat la o cină fascinantă. 
Grupul nostru a fost iniţial mai mare, dar s-a redus treptat, 
până au rămas o creştină fundamentalistă, un evreu, un 
ateu, un agnostic!, un creştin al Noii Gândiri si eu. 
Bineînţeles, n-am putut să nu aduc în discuţie subiectul 
delicios al religiei şi să nu-i întreb dacă Dumnezeu există. 

Poate că nu vă va surprinde, dar deşi am întârziat cu 
discuţiile mult după ora de închidere a restaurantului, nu 
am ajuns la o concluzie definitivă. Dar ce conversaţie 
captivantă şi fascinantă a rezultat! Exact genul de discuţie 
care-mi face plăcere. 

Să vă spun ce anume m-a fascinat. Sunt creştin şi cred 
în lisus Hristos, atât ca personaj istoric, cât şi spiritual. 
Dar pe măsură ce argumentele zburau înainte şi înapoi - în 
principal între creştină fundamentalistá pe de o parte si 
agnostic si ateu pe de cealaltá parte -, m-am pomenit 
incuviintànd din cap la aproape tot ce spuneau cei doi 
necredincioşi. 

De ce? 

Pentru că ei ajunseseră la convingerile lor după 
introspectie, analiză critică şi gândire conştientă, în vreme 
ce prietena mea fundamentalistă repeta papagaliceşte 
şabloanele gáunoase pe care le învățase la 8 ani în şcoala 


1 Adept al agnosticismului - concepţie care neagă, partial sau total, 
posibilitatea cunoaşterii obiective a lumii, a esenței fenomenelor. 
(n.red.) 


catolică, susţinând că erau „dovezi” fiindcă aşa afirma 
Biblia. 

Desigur, din punct de vedere raţional, logic, ideea 
existenţei lui Dumnezeu este imposibil de demonstrat. 

Sunt sigur că aţi observat că am spus „din punct de 
vedere raţional şi logic”. Asta nu înseamnă că Dumnezeu 
nu există (deşi inexistenţa Lui se poate argumenta 
temeinic), ci că dovada existenţei Sale nu poate fi 
determinată din punct de vedere logic sau raţional. 

Îi rog pe fundamentalişti ca înainte de a-mi scrie 
cuprinşi de furie să se asigure că ei înţeleg cu adevărat 
înţelesul celor două cuvinte „raţional” si „logic”. Dacă 
Psalmul 14,1 spune: „Zis-a cel nebun în inima sa: «Nu este 
Dumnezeu!»", asta nu înseamnă că este în concordanţă cu 
raţiunea şi intelectul. Şi nici celelalte 25 de versete din 
Scriptură pe care doriţi să mi le citati pentru a „dovedi” că 
Dumnezeu există. 

Aş fi putut scrie o carte întreagă, respingând diversele 
moduri prin care teiştii încearcă să dovedească existenţa 
lui Dumnezeu. În principal toate modurile acelea pot fi 
clasificate în trei şcoli de gândire. 

Prima dintre ele este teologia naturală: nu putem 
explica toate fenomenele şi obiectele din Univers şi felul în 
care au ajuns acolo, aşadar înapoia tuturor trebuie să 
existe o fiinţă sau forţă supranaturală. 

Urmează după aceea argumentele cosmologice: tot 
ceea ce există are o cauză şi orice cauză trebuie să fi fost 
determinată de o cauză anterioară. Prin urmare, fie avem 
un lanţ infinit de cauze, fie avem o singură cauză 


primordială, mai exact „La început a făcut Dumnezeu cerul 
şi pământul”. 

A treia direcţie de gândire se fundamentează pe 
argumentele de „proiectare”. Ele se focalizează asupra 
faptului că tot ce există în natură are la bază un proiect şi 
de aceea trebuie să conchidem că a existat un proiectant- 
şef, cineva sau ceva omnipotent şi omniscient (Dumnezeu). 

Spuneam aşadar că aş fi putut scrie o carte în care să 
resping cele trei argumentări principale pe baze raţionale, 
logice... şi să demonstrez că ele nu pot fi dovedite. Dar NU 
acesta este obiectivul meu - să infirm fie existenţa lui 
Dumnezeu, fie posibilitatea dovedirii acesteia. Eu spun 
doar că afirmaţiile uzuale pe care le oferă teiştii pentru a 
„dovedi” existenţa lui Dumnezeu nu o dovedesc deloc. 

Eu consider că atunci când îţi pui sub semnul 
întrebării credinţele, ele vor rezista oricărei examinări 
amănunțite... dacă sunt adevărate şi te slujesc. 

Motivul pentru care am continuat să incuviintez la 
multe dintre lucrurile pe care le-au spus la cina aceea 
ateul şi agnosticul a fost faptul că ei au pledat foarte 
convingător în favoarea credințelor lor; era evident cá 
ajunseseră la credinţele respective după o analiză critică 
îndelungă. Ar trebui subliniat că ateul a fost preot şi a 
absolvit Universitatea Oral Roberts?. El a ajuns la 
credinţele sale după mulţi ani de examinare a propriului 
său suflet, de cercetare şi studiu. 

Aşa că, deşi nu sunt de acord cu concluziile lui, se 


2 Cea mai mare universitate „charismatic creştină” din lume. (n. 
trad.) 


bucură din partea mea de respectul cel mai desăvârşit, 
fiindcă nu repetă papagaliceşte ceva ce l-a învăţat biserica, 
templul sau sinagoga pe când avea şase ani. El este un 
individ sclipitor si a ajuns la decizia lui după o introspectie 
conştientă. De fapt, veţi constata că un număr destul de 
mare de somitáti intelectuale sunt agnostici sau atei. 

Eu am ajuns aici venind din capătul opus al spectrului. 
Am fost ateu primii 26-27 de ani ai vieţii. După o 
introspectie serioasă şi ceea ce cred că a fost o revelaţie 
spirituală (prietenii mei atei o vor considera probabil o 
halucinație mistică), am ajuns să cred în Dumnezeu, iar la 
scurt timp după aceea am devenit creştin. 

Problema mea cu creştina fundamentalistă (de fapt 
aceeaşi problemă pe care o am cu fundamentaliştii de 
toate credinţele) nu este legată doar de aroganta şi 
intoleranta credințelor ei, ci de faptul cá ea repetă pur şi 
simplu textul care i-a fost programat de către călugărițele 
din şcoala catolică în care a fost educată. 

Ea n-a ajuns la credinţele ei prin gândire conştientă şi 
se teme să le examineze interogativ. Dacă s-ar fi născut şi 
ar fi crescut în Iran, Pakistan sau în altă ţară, probabil că 
şi-ar fi acoperit chipul in public, purtând un văl, si ar fi 
susţinut că creştinii infideli sunt travestirile lui Satan. 

Voi aţi ajuns la credinţele voastre religioase (sau la 
absenţa lor) prin gândire conştientă, sau acceptând pur şi 
simplu programarea din partea familiei şi/sau instituţiilor 
religioase? 

Eu cred în Dumnezeu. Nu mă autoamăgesc că 
existenţa lui poate fi dovedită în mod raţional, cel puţin nu 


la nivelul nostru actual de înţelegere ştiinţifică. Cred totuşi 
că... 

Lucrurile spirituale trebuie desluşite spiritual. 

După ce am afirmat asta, mai cred că prosperitatea 
este guvernată de legi spirituale, care operează în moduri 
foarte rationale, logice, la fel cum operează legea 
gravitaţiei. 

În felul acesta, cartea pe care sunteţi pe punctul de a 
o citi vă va purta pe ambele tărâmuri: spiritualitate şi 
raționalitate. lar dacă mi-am făcut treaba bine, ea và va 
determina să chestionati unele credinţe pe care le 
consideraţi adevărate. De aceea sper să puneţi sub semnul 
întrebării în mod intens tot ce veţi citi, dar, mai important, 
sper să le aplicaţi. Fiindcă adevărata dovadă stă în 
materializare. 

Vă pot spune că descoperirea şi implementarea 
acestor legi mi-a îngăduit să-mi schimb viaţa, de la sărăcie 
abjectă la bogăţie abundentă. Am scris cartea de faţă 
pentru ca şi voi să puteţi proceda la fel! 

Randy Gage 

Hollywood, Florida 

Martie 2003 


Capitolul 1 
Constiinta prosperității 


La bordul unui avion Concorde, undeva deasupra 
Atlanticului. 

Scriu capitolul acesta gonind la 17 kilometri deasupra 
Pământului, cu ceva mai mult de Mach II. (Pentru aceia 
nefamiliarizati cu vitezele, asta înseamnă 2156 km/h.) 

Mă aflu la bordul cursei aeriene British Airways 001, 
în nava-amiral a flotilei acestei companii, revenind în 
Statele Unite de la un seminar despre probleme de 
prosperitate pe care l-am ţinut în Londra în weekend. 

Amuzant... Atunci când gonesc cu automobilul meu 
Viper (la viteze de aproximativ 240 km/h), port costum 
ignifug de pilot, integral cu mănuşi şi încălţăminte, cască 
antişoc Bell şi centură de siguranţă în 5 puncte. Acum 
tovarăşii mei de călătorie sorb şampanie Dom Perignon şi 
consumă caviar Beluga. Nimeni nu poartă costume 
ignifuge sau căşti antişoc, în timp ce păşeşte nepăsător 
spre toaletă, între două feluri de mâncare. Ce dovadă mai 
bună doriţi a prosperității cauzate de progresul omenirii? 

În decursul weekendului am avut ocazia să vorbesc 
destul de mult despre prosperitate dar şi s-o percep în mod 
direct. Totul a început cu sosirea mea în aeroport. Am 
ajuns acolo cu două ore înainte de decolare, gândindu-mă 
că controalele de securitate de pe JFK pentru cursele 
internationale vor fi amănunțite. Am descoperit cà în 
calitate de pasager al cursei Concorde, beneficiezi de un 
control privat şi eşti dus la o coadă privată de securitate. 


De acolo intri în „The Concorde Room”, unde eşti rásfátat 
cu chelneri care-ţi servesc şampanie, mic dejun şi gustări. 
După aterizare, în loc să aştepţi îndărătul a 500 de 
pasageri insiruiti pentru vamă, eşti dus la o coadă specială 
pe care o strábati în cinci minute. 

Simpla imagine a avionului vázut din terminalul 
pentru pasageri este o experienţă în sine. Seamáná cu o 
maiestuoasá  pasáre de  pradá care, desi complet 
nemiscatá, pare totusi cá goneste cu viteze supersonice. 
Adultii sunt reduşi la nivelul unor copilasi, holbând ochii, 
murmurând în barbă şi sâcâind necunoscuţi să-i 
fotografieze alături de Concorde. Timpul de zbor până la 
Londra într-o vineri a fost de 3 ore şi 14 minute. Acum, la 
întoarcere, zburăm împotriva vântului, aşa că ne vom 
,tàri" 3 ore şi 22 de minute! 

Escala a doua a  weekendului meu închinat 
prosperitátii a fost dedicată vizitárii magazinului Lobb 
Bootmaker din centrul Londrei. De câteva generaţii, 
familia Lobb lucrează manual încălţăminte pentru toate 
celebrităţile, de la prinţul de Wales la Andrew Carnegie şi 
de la ducele de Edinburgh la Frank Sinatra. 

Pare amuzant, dar eu consider pantofii drept un 
etalon prin care conştientizez prosperitatea. 

Întrucât am crescut având numai două perechi de 
pantofi („de sport” şi „de stradă”), ţin minte că mi se părea 
incredibil când auzeam că există oameni care cheltuiesc 
200 de dolari pe o pereche de pantofi. Mi se părea cu 
adevărat indecent. 

Când am început să câştig bine şi să descopăr 


aspectele rafinate ale vieţii, am aflat despre pantofii Bally. 
Ei sunt făcuţi din pielea cea mai moale si croiti exact pe 
piciorul proprietarului, astfel încât se mulează ca o 
mănuşă. Când mi-am cumpărat prima pereche, am simţit 
că am atins culmea bogăției si opulentei, deoarece am 
cheltuit pe o pereche (300 $) mai mult decât obişnuiam să 
cheltuiesc pe un automobil. Mi se părea culmea bogăției! 

Pe măsură ce călătoria mea spre viaţa de calitate a 
continuat, am descoperit satisfacția pantofilor eleganti de 
comandă de la Prada şi alţi producători, care a însemnat 
dublarea sumelor pe care le plăteam pentru încălţăminte. 

De acolo am promovat la pantofii Testoni, accesoriul 
perfect la un costum elegant de afaceri. Acum trecusem 
ştacheta de 1.000 de dolari, ceea ce depăşea chiar şi 
limitele prin care conştientizam prosperitatea. 

Însă atunci când cumpăraţi obiecte din partea de sus 
a domeniului de preţuri, veţi descoperi ceva destul de 
interesant. 

Există realmente o diferenţă! Persoane complet 
necunoscute vă opresc pe stradă şi vă complimentează în 
privinţa pantofilor. Îi puteţi purta toată ziua şi să và simtiti 
permanent excelent în ei. lar o pereche de pantofi de 
calitate vă va ţine toată viaţa. 

Apoi intraţi în magazinul londonez Lobb... 

Alegeţi stilul care vă place, alegeţi pielea dorită, 
culoarea şi tipul de toc. După aceea ajustorul vă măsoară 
în patru puncte ambele labe ale picioarelor. El vă trasează 
apoi talpa, notând datele exacte şi toate caracteristicile 
individuale. 


Informaţiile respective trec în continuare la 
modelator, al cărui talent este capacitatea de a le folosi 
pentru a ciopli reprezentarea din lemn de arțar a labelor 
picioarelor. 

Următoarea verigă din proces o reprezintă 
stantatorul. El este expertul în piele, a cărui vastă 
experienţă în diverse tipuri şi sortimente de piei îi permite 
să aleagă şi să taie cele opt bucăţi care vor fi folosite la 
confecţionarea căputei pantofului. 

Bucăţile acestea vor merge la încheietor, care va tăia 
şi va coase pielea în jurul şablonului labei piciorului. 

În cele din urmă căputa asamblată cu grijă ajunge la 
confectioner, care o ia şi-i adaugă talpa fabricată din cea 
mai bună coajă de stejar englezesc, tratată, şi călcâiul 
multistratificat fixat cu nituri. 

Lobb sustine despre confectionerii săi că sunt atât de 
precişi, încât vă pot spune numărul exact de cusături 
necesare pentru a asigura tăria maximă a îmbinării dintre 
talpă şi căpută pentru orice dimensiune de pantof. 

După ce confectionerul termină talpa, el adaugă 
detalii de felul cheutorilor si cáptuselii interioare a tălpii, 
apoi trimite totul la lustruitor. 

Iar acesta lustruieşte pantofii întru gloria lor perfectă. 
S-a născut altă pereche de pantofi Lobb Bootmaker! Şi 
astfel are loc altă creştere a constientizárii prosperității 
mele. Nu vá voi ameti cu preţul, ci vă voi spune doar atât: 
numai şanurile care vin odată cu pantofii costă peste 600 
de dolari! 

Şi atunci merită? Este indecent să cheltuiţi asemenea 


sume de bani pe o pereche de încălţăminte? Cum poate 
cineva să cheltuiască aşa mult pe pantofi, în vreme ce 
copiii mor de foame în Africa... maladiile au nevoie de 
fonduri pentru cercetări... există animale tratate cu 
brutalitate ce trebuie salvate... etc. etc? 

Este adevărat, acestea sunt întrebări fireşti. Înainte 
de a le oferi un răspuns, să ne îndreptăm în altă direcţie, 
spre un hotel din California... 

A fost inaugurat în 1875 şi a rămas vreme de aproape 
un secol regina balului pe scena mondenă din San 
Francisco. Apoi, din păcate, gloria hotelului Palace a pălit 
şi a ajuns o fantomă a trecutului său cândva strălucit. 

După multe milioane de dolari şi o renovare completă, 
hotelul Palace a redevenit acum un palat. Adevăratul 
Palat! Dacă splendoarea recent decorată nu vă convinge, 
atunci o va face taxa suplimentară de 1,50 dolari pentru 
orice convorbire telefonică locală. 

Ceea ce ridică o interesantă problemă de 
prosperitate... 

Recent am condus în Las Vegas o excursie 
Mastermind pentru nivelul final al programului meu de 
instruire. Alesesem hotelul Aladdin, pentru că unii dintre 
membrii Consiliului Mastermind mormăiseră nemulţumiţi 
despre tarifele mari din hoteluri în unele dintre excursiile 
noastre mai „exotice”. De aceea fusesem de acord cu ideea 
ca o singură dată pe an să întreprindem o excursie de lux 
şi nici aceasta să nu fie exagerat de scumpă. 

După două minute petrecute în Aladdin, mi-am dat 
seama ce greşeală făcusem. (Deşi începusem să am 


bănuieli din clipa în care taximetristul mi-a spus că toţi cei 
pe care-i luase de acolo se plânseseră că la etajele 
superioare nu exista apă caldă, iar apa rece nu avea 
presiune.) 

Este greu de crezut că poţi cheltui peste un miliard de 
dolari ca să construieşti un hotel şi să nu-l faci confortabil, 
însă dacă aveţi nevoie de dovezi, este suficient să mergeţi 
la Aladdin. 

Prima pubelă din lume în valoare de un miliard de 
dolari! Să revenim însă la dilema prosperității noastre... 

Unul dintre membrii Consiliului mi s-a plâns că hotelul 
îi cerea 25 centi /pagină pentru nişte fotocopii. l-am spus 
să treacă peste asta şi să încerce să se concentreze asupra 
unor lucruri mai aducătoare de prosperitate. 

Mi-a fost lesne s-o spun... până am aflat că mă taxau 
cu 25 dolari/zi pentru exerciţiile din centrul de fitness. Un 
centru de fitness pe care v-aţi aştepta să-l găsiţi în orice 
hotel relativ banal. 

Nu, retractez spusele! îmi cer scuze faţă de hotelurile 
relativ banale. 

În plus, Aladdin solicită o suprataxă de 5 dolari pentru 
a vă aduce scrisori în timpul nopţii. Şi 1 dolar/pagină 
pentru primirea unui fax. Şi de dragul lui Michael Bolton, 
sper că nu va fi niciodată nevoit să se tundă acolo. 
Tunsoarea mea a costat 59 de dolari. 

Mă uit la părul lui Michael Bolton, apoi la al meu - 
mai exact, la absenţa lui - şi pot doar să extrapolez că 
tunsoarea lui Michael îl va costa 15724 de dolari. 

Se ridică astfel întrebarea - şi este cât se poate de 


bună - unde ia sfârşit gestionarea prudentă a banilor 
personali şi unde începe existenţa prosperă? 

Subiectul mi se pare foarte interesant. 

Oare exagerezi, dacă plăteşti 400 de dolari/noapte 
pentru o cameră de hotel, când există şi camere la 89 de 
dolari? Dar 800 de dolari/noapte? Sau ce ziceti de un 
apartament de 4.000 de dolari/noapte? 

Ce ati crede despre achizitionarea unei posete in 
valoare de 10.000 de dolari? La magazinele Bellagio din 
Vegas erau expuse pentru vánzare mai multe asemenea 
posete. Aláturi de un pardesiu superb din piele de strut, tot 
de 10.000 de dolari. 

La micul dejun luat in Palace beau un pahar cu suc 
proaspăt de fructe şi mănânc cereale, care mă vor costa 25 
de dolari. La prima intersecţie există un local McDonalds 
unde m-aş putea ghiftui cu 2 dolari. 

Cred că voi rămâne în Palace... 

În primul rând, mănânc un mic dejun care-mi va 
prelungi viaţa, în loc să mi-o scurteze. Sucul de portocale 
este proaspăt stors şi pe masa mea se găseşte o vază 
frumoasă din sticlă albastră cu doi trandafiri. Pe fundal se 
aude discret muzică clasică şi toată lumea este îmbrăcată 
elegant. Bărbaţii trag scaunele ca să se aşeze doamnele şi 
tocmai mi-am dat seama că sunt singurul din jur care nu 
are haină sau măcar un sacou sport. Atenţie: la micul 
dejun! 

Salonul de mese în sine este un atriu din sticlă cu 
patru niveluri şi coloane impunătoare de marmură. În 
multe ţări din lume, ar putea fi clădirea Operei! Turiştii 


intră fie şi numai pentru a se minuna, privind plafonul, în 
centru există o masă mare şi rotundă, cu un aranjament 
floral care a costat probabil mai mult decât chiria lunară a 
nouăzeci la sută din populaţia lumii. Ferigile şi celelalte 
plante decorative de aici ar fi suficiente pentru a dota o 
grădină botanică. 

Chiar credeţi că ati putea să comparati decorul acesta 
cu mobilierul din plastic, amintirile despre Ronald 
McDonald şi mâncarea cu suficient colesterol pentru a 
dobori un armăsar? 

Dacă sunteţi de părere că un automobil nu reprezintă 
altceva decât mijlocul de transport din punctul A în 
punctul B, înseamnă că n-aţi călătorit niciodată într-un 
Rolls Royce, ori n-aţi şofat un Ferrari. Dacă sunteţi de 
părere că pantofii n-ar trebui să coste mai mult de 100 de 
dolari, nu v-aţi incáltat nici cu Bally, nici cu Santoni. Sau n- 
ati ,definitivat" niciodată ţinuta perfectă cu perechea 
potrivită de pantofi din piele de crocodil sau strut. 

De acord, diferenţa de pret dintre un loc la clasa I si 
un loc la clasa turist este foarte mare, dar puteţi constata 
că merită, dacă aveţi peste 1,70 în înălţime, cántáriti peste 
55 de kilograme sau vreţi să deschideţi laptopul. Dacă 
doriţi să lucraţi (ori să dormiti) în timpul călătoriei, dacă 
doriţi să fiţi tratat cu respect şi nu ca un sac de cartofi, şi 
dacă doriţi să ajungeţi la destinaţie relaxat - atunci cu 
certitudine ar merita diferenţa de preţ. 

Iată opiniile mele în aceste privinţe. 

Preţul de 25 de centi/fotocopia nu se justifică prin 
nimic. Calitatea este aceeaşi ca a fotocopiilor pe care le 


obţineţi pentru 10 centi. Însă sumele insignifiante despre 
care vorbim nu justifică să pierd oricât de puţin timp, 
enervându-mă pentru ele. 

Este de asemenea greu de justificat plata a 25 de 
dolari pentru a exersa într-o sală de fitness care ar fi 
gratuită în alte hoteluri, ori a unui dolar/pagină pentru a 
primi un fax. Asta-i pur şi simplu hoţie. Ceea ce nu 
înseamnă însă cá eu caut neapărat chilipiruri... 

Sunt mulţumit să plătesc 25 de dolari pentru micul 
dejun în Palace, 5.000 de dolari pentru un costum de 
comandă şi sute de mii de dolari pentru automobilul sport 
potrivit. 

De ce? 

Fiindcă lucrurile acestea oferă un spectaculos salt 
calitativ faţă de alternativele lor cu preţuri mai mici. Când 
vine vorba de prosperitate, crezul meu este simplu: 

Viaţa este prea scurtă ca să zbor ieftin! 

Să fie oare din cauză că mă consider „prea grozav” ca 
să zbor la clasa turist? 

Fiindcă tot aţi pomenit de asta, răspunsul este da! 
Dacă-mi cade capul pe spate, peste spătar, fiindcă a fost 
proiectat acum 40 de ani, când înălţimea medie a 
oamenilor era cu treizeci de centimetri mai mică... dacă 
pasagerul de alături se revarsă peste braţul fotoliului şi 
peste mine... dacă spătarul fotoliului din faţă îmi apasă 
genunchii... dacă nu pot citi nici măcar ecranul laptopului, 
fiindcă nu-l pot deschide complet... atunci, da, sunt „prea 
grozav” ca să mai zbor acolo. Iar acelaşi lucru este valabil 
şi pentru voi! 


Nu cred că Dumnezeu, voi sau oricare altul este slujit 
de faptul că vă duceti viaţa „la clasa turist”. Cred că-i 
realmente o crimă să fiti nefericiti, bolnavi sau să vă 
zbateţi pentru a vă duce existenţa. De fapt, cred că-i o 
abatere de la natura voastră Divină să vă mulţumiţi cu 
lipse sau limitări în orice domeniu al vieţii voastre. 

Din „Cuvântul înainte” al Lisei, ştim acum că 
„lucrurile” nu ne vor face fericiţi şi că nu reprezintă 
etalonul de măsură al prosperității. Neîndoios, bunurile 
materiale vă pot face viaţa mai confortabilă şi de aceea 
sper să aveţi cât mai multe. Mai ştiu însă că adevărata 
sursă a prosperității voastre este relaţia pe care o aveţi cu 
o forţă mai mare decât voi. 

Cândva, un bărbat foarte prosper a spus: „Năzuiţi mai 
întâi spre împărăţia Domnului şi spre dreptatea lui şi veţi 
căpăta şi toate celelalte”. Eu îl pun pe Dumnezeu pe 
primul loc în viaţa mea, recunosc că Spiritul Divin este 
sursa tuturor numeroaselor binecuvântări pe care le am în 
viaţă şi-i aduc mulţumiri pentru asta. 

Mi-ar fi plăcut să scriu despre prosperitate o carte 
care să nu conţină nimic despre Dumnezeu, deoarece ar fi 
ajuns probabil în mâinile mai multor oameni. Dar n-am 
putut s-o fac, deoarece, aşa cum v-am spus în introducere, 
credinţele pe care le am în această privinţă nu mi-ar 
îngădui-o. 

Nu mă înţelegeţi greşit. Nu intentionez să vă 
convertesc şi nici să vă schimb credinţa pe care o aveţi în 
prezent. Vă împărtăşesc însă gândurile, experienţele şi 
ideile mele asupra prosperității, întrucât ştiu cá sunt 


adevărate. Şi mai cred că o temelie spirituală constituie o 
parte integrală din prosperitate. 

Mai cred de asemenea că şi „lucrurile” joacă un rol. 
Prosperitatea este un amalgam în care intră multe: hrană 
spirituală, sănătate foarte bună, relaţii valoroase, muncă 
satisfăcătoare, creştere intelectuală, dar şi posesiuni 
materiale. 

Nu mă veţi auzi niciodată spunând ceva de felul 
„Prosperitatea înseamnă mai mult decât «doar» bani”, 
pentru că dacă aş afirma aşa ceva, aş diminua valoarea 
banilor. Eu cred că deținerea de bani este modul cel mai 
rapid de a demonstra cine sunteţi şi ce intenţionaţi. Cred 
realmente că banii înseamnă Dumnezeu în acţiune. Dorinţa 
este cea care vă împinge sufletele să evolueze. 

Nu există nicio îndoială că prosperitatea înseamnă 
aprecierea unei averse de primăvară, talazurile ce se sparg 
pe țărm şi bătăile de aripi ale unui fluture. Prosperitatea 
înseamnă o legătură strânsă cu Creatorul vostru, înseamnă 
oameni care vă aduc bucurie în viaţă şi ridicarea în braţe a 
unui prunc nou-născut. Tot prosperitatea înseamnă să 
aveţi haine frumoase, să trăiţi în casa (sau casele) de vis şi 
să aveţi un automobil (sau un garaj plin cu automobile) 
care să facă să vă palpite inima! 

Plăcerile mele în viaţă sunt simple. Când joc fotbal şi 
îndoi piciorul corect pentru a lovi mingea aşa cum trebuie 
ca să treacă pe lângă portar şi să poposească în plasă, este 
pentru mine o experienţă spirituală. Când mă trezesc 
dimineaţa şi văd soarele ridicându-se deasupra oceanului, 
este tot o experienţă spirituală. Susținerea bisericii mele 


este importantă pentru mine şi-mi aduce de asemenea 
răsplată spirituală. 

Dar nu mă înţelegeţi greşit. Experiențele acelea 
spirituale sunt sporite mulţumită banilor pe care îi am! 

Am înregistrat succes si acum îmi pot programa 
munca potrivit conditiilor pe care le impun eu si in acelasi 
timp să joc într-un campionat de fotbal. Oricine poate să 
aprecieze un răsărit de soare, dar cred că pentru mine 
spiritualitatea privirii răsăritului este sporită, deoarece o 
pot face din propria mea vilă, zilnic, nu doar de câteva ori 
pe an, din hotelul în care locuiesc pe durata concediului. 
Îmi pot susţine biserica, fiindcă nu mă mai chinui să-mi 
achit facturile. Sunt capabil să-i ajut pe alţii, pentru că m- 
am ajutat mai întâi pe mine însumi. 

Mă uimeşte numărul de indivizi care predau seminare 
despre prosperitate, dar care nu sunt bogaţi. Ei fac 
afirmaţii ca: „Poate că nu am foarte mulţi bani, dar sunt 
sănătos şi mă simt prosper indiferent unde m-aş găsi”. 

Grozav! Mă bucur că ei sunt fericiţi. Pe de altă parte 
cred în mod sincer că dacă trebuie să vă faceţi griji pentru 
plata chiriei, dacă vi se strânge inima de teamă să nu vi se 
strice maşina sau că n-aveţi destui bani pentru a vă trimite 
puştiul la o universitate bună... atunci nu aveţi parte de 
prosperitate adevărată. 

Eu cred că dorinţele nu vă sunt satisfăcute fără a vi se 
oferi de asemenea resursele de a le exprima. Şi mai cred 
că exprimarea lor vă duce mai departe pe poteca voastră 
de dezvoltare spirituală. Cred în ceea ce reverendul Eric 
Butterworth numeşte , Nemultumire divină”. 


Nu sunt mulţumit să zbor în clasa sardelelor. Sau să 
port pantofi ieftini. Ori să am parte de mâncare unsuroasă. 
Şi cred că asta vine de la Dumnezeu. De aceea problema 
reală de care ne ocupăm este întrebarea „Cât înseamnă de 
ajuns?” 

Este într-adevăr o întrebare interesantă, mai ales 
pentru că o consider una dintre cele mai prost formulate 
expresii din toate timpurile. Tonul şi tendinţa ei implică 
pur şi simplu negativism. 

O întâlniți când citiţi despre un sportiv care a semnat 
un contract important, despre cineva care a obţinut 
premiul cel mare la loterie sau despre o persoană foarte 
bogată care câştigă şi mai mulţi bani. 

„Probabil că nu-i mai ajungeau 10 milioane pe an. A 
plecat să joace la altă echipă pentru 12 milioane de 
dolari”. 

„A câştigat 57 de milioane de dolari. Eu n-am nevoie 
de atâta. Aş fi fericit doar cu un milion”. 

„Are deja o avere estimată la 4 miliarde de dolari şi 
construieşte alt hotel. Ce naiba, cât îi trebuie ca să-i 
ajungă?” 

Se poate vedea că afirmațiile acestea sunt 
depreciative prin însăşi natura lor. Toate implică faptul că 
persoana despre care se vorbeşte este iraţională sau 
lacomă. Implicatia este că banii „în plus” pe care-i câştigă 
ar proveni din buzunarele voastre. 

Exemplu: „De-aia sunt aşa scumpe biletele, fiindcă îi 
plăteşte prea mult pe-ăştia”. 

Pare adevărat, atât când auziţi, cât şi când citiţi 


vorbele acestea. Dar nu este adevărat. Motivul pentru care 
sportivii sunt plătiţi atât de mult este faptul că ei atrag 
spectatori. Oamenii vin pe stadioane şi privesc la televizor. 
Dacă n-o fac, atunci echipa pierde bani şi dă faliment. Ba 
chiar pentru orice echipă este o investiţie excelentă să 
aibă câteva vedete care să atragă mai mulţi spectatori. 
Asta împinge sportul înainte. Echipele îi plătesc pe jucători 
doar pentru că ei le asigură câştiguri. 

Dacă lăsaţi economia de piaţă să prevaleze, ea va 
uniformiza întotdeauna situaţiile. Factorii economici de 
felul preţurilor şi salariilor vor fi mereu uniformizati, 
fiindcă piaţa liberă se bazează pe comercializarea unei 
valori în schimbul altei valori. 

Iar aceasta este problema reală a prosperității. 

Am amintit că am văzut un pardesiu din piele de strut 
care costa 10.000 de dolari şi o poşetă cu acelaşi preţ. 
Dacă există oameni care vor plăti atât de mult pentru 
obiectele respective, înseamnă că ei percep valoarea 
obiectelor acelea. Şi este greşit să judecăm situaţia lor, 
deoarece nu ştim ce înseamnă cheltuiala respectivă pentru 
ei şi nici care le este situaţia financiară. 

Să vă spun ceva. Aş fi cumpărat imediat pardesiul din 
piele de strut, dacă n-aş fi avut deja atât de multe şi dacă 
n-aş trăi într-o climă în care le pot purta cam în cinci seri 
pe an. Era superb! 

În cazul meu, nu mă pot justifica pur şi simplu faţă de 
mine, fiindcă mai am un pardesiu de caşmir, unul de piele, 
unul de lână şi alte şapte de toate felurile. Dacă nu mi-aş fi 
cumpărat o jachetă nouă de piele Pal Zileri din Paris chiar 


luna trecută, sunt sigur că as fi luat pardesiul. (lar faptul 
că încă vorbesc despre el face credibilă posibilitatea că mă 
voi sui iarăşi în avion şi-l voi cumpăra oricum!) 

Cât despre poşeta de 10.000 de dolari, n-am văzut-o şi 
nu ştiu nimic despre ea. Şi nici nu am nevoie de o poşetă. 
Vă pot spune însă următorul lucru: patru doamne diferite 
din Consiliul Mastermind au vorbit întruna despre ea şi 
despre cât de frumoasă era. După privirea din ochii lor, îmi 
puteam da seama că le-ar fi adus multă fericire în viaţă. De 
aceea nu-mi pare chiar în afara limitelor. 

Nu ştiu desigur care este poziţia voastră în toate 
aceste privinţe, totuşi cred că vă doriţi mai multe în viaţă, 
altfel n-aţi citi cartea de faţă. Şi mai cred că aveţi un 
Creator care vrea să aveţi mai multe, să faceţi mai multe şi 
să deveniți mai mult decât sunteţi în prezent. 

Tocmai de aceea scriu cartea aceasta pentru voi. Cred 
că prosperitatea înseamnă toate lucrurile despre care am 
vorbit şi cred că materializarea ei în existenţa voastră 
înseamnă pur şi simplu a vă duce viaţa potrivit legilor 
spirituale ce o guvernează. Am dedicat câte un capitol 
fiecărei legi, aşa că, dacă sunteţi gata să primiţi adevărata 
prosperitate care reprezintă dreptul vostru din născare - 
intoarceti pagina! 


Capitolul 2 
Legea vidului 


Universul nu vă poate pune binele în mâini, până nu 
daţi drumul la ce aveţi în ele. 

Dacă vă plimbaţi pe plajă, lăsaţi urme în nisip, 
îngăduiţi însă vântului şi valurilor să acţioneze pentru 
numai câteva minute şi urmele acelea vor fi acoperite, la 
fel cum vegetaţia va acoperi un câmp şi cum ordinea de zi 
a unei şedinţe se va extinde până la durata maximă 
prevăzută pentru ea. 

Natura detestă vidul. Şi deoarece natura inerentă a 
Universului este binele, orice vid va fi mereu umplut cu 
bine. Ca atare, una dintre căile cele mai rapide de a vă 
materializa prosperitatea în viaţă este prin crearea de vid. 

Într-o seară, la sfârşitul cursului despre prosperitate 
pe care-l predam, o participantă m-a abordat, oarecum 
derutată. Dorea să stie cum funcționau toate „chestiile 
astea despre prosperitate”, pentru că ea îşi pierduse 
recent slujba şi o părăsise prietenul. 

Interesant era faptul că de luni de zile se plânsese 
despre slujba respectivă. Salariul era foarte mic şi nu 
părea că-i oferă oportunităţi pentru promovare. De câteva 
ori stătusem de vorbă şi despre prietenul ei, care o 
agresase atât fizic, cât şi verbal. 

În felul acesta, aşa cum i-am şi spus de altfel, se părea 
mai degrabă că ea pornise pe o cale foarte constructivă 
spre prosperitate. Şi într-adevăr, exact aşa s-a şi dovedit. 

Pe măsură ce conştiinţa i s-a dezvoltat, slujba n-a mai 


putut s-o reţină, iar prietenul nu s-a mai simţit în largul lui 
alături de ea. În cele din urmă, ea a putut să-şi găsească o 
slujbă mai bună şi să atragă un bărbat care a apreciat-o şi 
care n-ar fi agresat-o. 

Dacă vă agátati de ceva negativ, lucrurile pozitive nu 
mai au loc să intre în viaţa voastră. De aceea atunci când 
oamenii vin la mine pentru sfaturi fiindcă nu sunt prosperi 
în toate domeniile vieţii lor, le pun următoarea întrebare: 

Care este lucrul de care încă vá agátati - cel căruia 
trebuie să-i daţi drumul? 

Acest efect de vid funcţionează în toate domeniile 
vieţii voastre. Când mă simt distras şi copleşit de muncă, o 
privire aruncată pe masa şi în biroul meu explică totul. 
Peste tot sunt maldăre de materiale. Mediul meu este 
aglomerat şi dezorganizat, aşa că eu însumi mă simt 
aglomerat şi dezorganizat. 

De aceea mă opresc din ceea ce fac şi încep să sortez. 
Aşez totul pe podea în teancuri, pe proiecte, apoi pun 
fiecare proiect în dosarul lui. După aceea scriu o listă de 
activităţi, cuprinzând toate lucrurile importante ce trebuie 
realizate în cadrul fiecărui proiect. În cele din urmă pun 
dosarele în fişet sau în biblioraftul cu intrări active de pe 
masă. 

Chiar dacă am 40 de lucruri pe listă, mă relaxez 
imediat şi abordez sarcinile concentrat şi cu claritate. 
Atribui priorităţi şi mă bucur teribil pentru fiecare element 
pe care-l bifez pe măsură ce termin. În felul acesta în jurul 
a tot ce fac se creează o energie pozitivă şi, parcă fără să- 
mi dau seama, termin tot ce trebuia să termin. 


În cazul meu specific, lucrez mai bine când am linişte 
interioară şi concentrare. De aceea trebuie să mă eliberez 
de orice distrageri şi să creez un vid pentru liniştea minţii. 
Dacă simt că în viaţa mea se petrec prea multe, voi face 
curăţenie în sertarul sau în debaraua plină cu fleacuri 
inutile. 

Atunci când sunteţi înconjurați de spaţiu deschis şi 
organizat, simtiti mai multă expansiune, creativitate şi 
control. Acelaşi principiu se aplică în atragerea tuturor 
domeniilor de prosperitate în viaţa voastră. Dacă vă doriţi 
pantofi noi, dăruiţi unii dintre cei pe care-i aveţi deja. Dacă 
vă doriţi haine noi, faceţi curăţenie în şifonier (creaţi un 
vid) si donati unele dintre hainele vechi. 

Vreti să aveţi parte de mai multe imbrátisári în viaţă? 
Vreţi să aveţi parte de mai multă iubire? Dăruiţi-le la 
rândul vostru! 

Evident, aceeaşi lege se aplică şi în cazul sănătăţii, în 
primii 30 de ani de viaţă, m-am confruntat cu multe 
probleme de sănătate. La fel cum m-am confruntat cu 
multe probleme financiare şi altele de natură personală... 
Una peste alta, eram bolnav, falit şi prost! 

Şi nu puteam înţelege de ce anume. Am ajuns să 
descopăr că de fapt toată insuficienţa aceea din viaţă se 
datora faptului că aveam o conştiinţă de victimă. Nu 
renuntam la insuficienţă, deoarece îmi îngăduia să continui 
exprimarea de lucruri rele... iar ele îmi permiteau să-mi 
alimentez scenariul de victimă nobilă. 

Puteam să-mi pierd toată ziua alături de prietenii mei 
ratati şi toti ne compătimeam, spunând cât de greu era să 


înaintăm în viaţă, cá  bogatii beneficiau de toate 
oportunităţile, cât de ingrată era existenţa şi alte prostii de 
acelaşi fel. 

Mă agátam de rolul de victimă... şi de aceea în mintea 
mea nu exista spaţiu pentru rolul de învingător. 

Odată ce am fost capabil să renunţ la victimizarea 
mea, mi s-a deschis o întreagă lume nouă de posibilităţi. 
Problemele de sănătate pe care le avusesem toată viaţa au 
dispărut, ca pocnind din degete. 

Nu vreau să mă intelegeti greşit. Problemele de 
sănătate au fost reale şi am destule fişe medicale pentru a 
le dovedi. Ele erau însă reale, pentru că eu le credeam 
reale şi pentru că aveam nevoie de ele, pentru a continua 
în rolul de victimă. Odată ce n-am mai dorit să fiu victimă, 
ele au fost vindecate în mod miraculos. 

Întrucât nu mai aveam nevoie de ele ca să mă 
definească, corpul meu le-a dat pur şi simplu drumul şi a 
regenerat țesuturile sănătoase. 

Desigur, practicarea acestei legi necesită o anumită 
doză de credinţă. Trebuie să fiti de acord să renuntati la 
lucruri. După ce veţi înţelege că Universul este bun în mod 
inerent, vă va fi mai uşor să credeţi în rezultate juste. Nu 
vă veţi mai teme să lăsaţi lucrurile să plece din viaţa 
voastră, fiindcă veţi şti că ele vor fi înlocuite cu ceva de 
valoare egală sau chiar mai mare. 

Sunteţi înconjurați peste tot de bine. Singura lipsă 
este cea din mintea voastră. Deschideţi-vă mintea pentru a 
primi prosperitate, creaţi un vid ca s-o păstraţi şi o veţi 
atrage. 


Afirmatii de prosperitate pentru crearea vidului 
pentru bine: 

Mă eliberez de tot ce mă mai slujeşte şi sunt deschis 
spre tot binele ce vine la mine. 

Las lucrurile să plece şi-l las pe Dumnezeu să vină. 
Ştiu că binele meu cel mai mare vine la mine. 

Dau drumul la tot ce nu mă slujeşte. 

Sunt deschis spre binele abundent şi îmbelşugat care 
se îndreaptă către mine. 

Eliberez ce nu este spre binele meu cel mai mare şi 
mă deschid spre Ordinea Divină. 


Capitolul 3 
Legea circulaţiei 


Fiţi dispuşi să dáruiti ceva ce deţineţi, pentru a primi 
ceva ce doriţi. 

Imaginati-vá prosperitatea ca pe un râu ce curge 
năvalnic. El nu stagnează niciodată. Se află permanent în 
mişcare, eliberându-şi presiunea şi căutându-şi nivelul 
optim. 

Pe de altă parte, atunci când apa stationeazá într-un 
loc, ea devine tulbure şi stagnantă. 

Această lege a circulației care guvernează 
prosperitatea operează în acelaşi fel. Tezaurizarea sărăciei 
duce la stagnare. Atunci când circulati fonduri, spargeti 
stavila energiei şi menţineţi curgerea liberă a râului 
prosperității. 

De aceea, de exemplu, eu nu simt niciodată că deţin 
ceva, chiar dacă titlul de proprietate este pe numele meu. 
Până şi maşinile şi casele există în viaţa mea doar pentru o 
vreme. După aceea le „eliberez” şi trec mai departe. Toţi 
trecem prin cicluri. Casa - de care aveati nevoie când 
tráiati singur poate să nu fie adecvată după sosirea pe 
lume a trei copii. În mod similar, după ce copiii cresc şi îşi 
părăsesc căminul, vă puteţi dori altă locuinţă, mai mică. 

Atunci când deţineţi bunuri, le protejaţi şi le folosiţi. 
Când ele nu vă mai slujesc, le „daţi drumul” spre cineva 
căruia îi pot fi de folos. Astfel, eu pot să-mi vând unul 
dintre automobilele sport, când vreau să cumpăr ultimul 
model apărut. În felul acesta beneficiază atât cel care o 


cumpără de la mine, cât şi eu. Eu îmi cumpăr maşina nouă, 
iar el capătă o maşină care este nouă pentru el, dar la un 
preţ mai mic decât ar costa un model nou. 

La fiecare şase sau douăsprezece luni, trec la un 
model nou de calculator, deoarece modelele noi au mai 
multe caracteristici de care am nevoie, sunt mai uşoare şi 
lucrează mai rapid. Aşa că-mi cumpăr unul nou, iar pe cel 
vechi îl dăruiesc unui prieten care nu are calculator. Când 
aplic prima lege şi doresc să creez un vid prin dăruirea de 
încălţăminte sau îmbrăcăminte veche, invoc şi legea a 
doua. 

Circulaţia banilor aduce rezultate puternice de 
prosperitate. 

Să presupunem că vă aflaţi într-o situaţie financiară 
neplăcută. Aţi ajuns la ultima sută de dolari şi aveţi o 
datorie de 1500 de dolari. În loc să vă agátati de suta 
aceea, aşteptând să apară restul de 1400 de dolari, aplicaţi 
legea a doua, a circulaţiei. 

Ştiţi cà tezaurizarea sărăciei duce la stagnare. 
Trebuie să spargeti stăvilarul şi să puneţi în circulaţie 
fondurile pe care le aveţi. După aceea ,spargeti" cei 100 
de dolari şi trimiteti-i în Univers însoţiţi de binecuvântările 
voastre. 

Să zicem că donati 10 dolari pentru sursa voastră de 
hrană spirituală. După aceea puteţi expedia plăţi parţiale 
de 20 de dolari ici, 15 colo, 25 dincolo etc. În felul acesta 
se distruge energia stagnantă şi vă puneţi banii în 
circulaţie. Întrucât circulati banii, creati o energie care 
atrage mai multe fonduri spre voi. 


Altă metodă. Binecuvántati-vá cecurile sau mandatele 
poştale. Expediati fiecare plată, scriind o binecuvântare pe 
copia care rămâne la voi şi repetati verbal binecuvântarea 
aceea atunci când expediati banii. Veţi crea o energie si 
mai puternică de circulare a fondurilor spre voi. (La 
sfârşitul acestui capitol, veţi găsi câteva exemple de 
binecuvântări.) 

După ce veţi ieşi din lipsuri şi vă veţi îndrepta spre 
prosperitate, vă puteţi realmente bucura de această lege. 
Treceti acum la sădirea seminţelor. Nu este vorba despre 
obişnuita voastră donaţie la cutia milei, ci despre ocazia de 
a sădi seminţe pentru veşnicie. 

Desigur, veţi începe probabil cu acte de caritate ce vă 
sunt dragi. Atunci când sustineti organizaţii de acest fel, 
efectul de propagare a prosperității voastre dă ocol lumii. 

De exemplu, eu sponsorizez programe pentru tineri 
cântăreţi de operă. Banii pe care-i „sădesc” sunt acordati 
ca burse studenţilor, pentru ca ei să se poată concentra 
asupra studiului; ei folosesc banii ca să plătească chiria, să 
cumpere de mâncare şi pentru alte cheltuieli necesare. 

Când ei cheltuiesc banii aceştia, îi binecuvântează de 
asemenea pe proprietarul locuinţei, pe băcan, pe angajaţii 
şi acţionarii companiei de electricitate etc. Prin urmare 
fondurile circulă din nou. Bineînţeles oamenii respectivi 
deţin banii doar un timp, după care îi recirculă în Univers. 
Ciclul acesta se desfăşoară la infinit. 

În mod firesc, de aici rezultă şi mai mulţi bani. Artiştii 
îşi perfectioneazá tehnica şi devin mai buni. Ei se produc 
în concerte ce aduc frumuseţe în sufletele spectatorilor. Eu 


particip la astfel de spectacole şi simt mândrie şi fericire 
pentru artiştii pe care îi sponsorizez. Este un ciclu 
nesfârşit al binelui. 

Să facem acum un pas mai departe. 

Ştiu că în ciuda bursei pe care o primesc artiştii, banii 
continuă să reprezinte o problemă pentru majoritatea lor. 
Ce-ar fi atunci dacă l-aş invita pe unul la prânz într-o zi? Şi 
ce-ar fi dacă în drum spre casă l-aş duce la magazinul de 
unde mă îmbrac eu însumi şi i-aş cumpăra un smoching 
sau o rochie de concert? Ar putea costa 1.000 de dolari, 
ceea ce-i un fleac pentru mine. În acelaşi timp, se poate ca 
ei să fie nevoiţi să facă economii si sacrificii timp de un an 
pentru a strânge mia aceea de dolari. 

Mia de dolari cheltuită de mine nu va trece prin bursa 
Operei şi nu va fi scăzută din impozite. Artistul căruia i-o 
dăruiesc nu mi-o va restitui niciodată. Nici nu mă aştept s- 
o facă. Este o sămânță pe care o sădesc. 

Am dăruit îmbrăcăminte unor conferentiari debutanţi, 
calculatoare unor întreprinzători aflaţi la început de drum 
şi echipamente sportive mai multor echipe de juniori decât 
tin minte. Cheltuielile acestea nu vor apărea niciodată pe 
lista mea de acte de caritate, ci sunt pur şi simplu seminţe 
pe care le sădesc. 

Nu ştiu exact în ce fel vor reveni la mine. Dar ştiu că 
aşa se va întâmpla. 

Uneori atunci când sáditi o sămânță, aveţi parte de o 
vânzare neaşteptată, de o creştere a salariului sau de o 
bonificaţie. Poate să apară cineva despre care ati uitat de 
multă vreme, care să-şi achite o datorie. 


Sau poate să nici nu apară sub formă de bani... 

Puteţi primi vestea că tumoarea voastră este benignă, 
că fiica adolescentă începe să comunice cu părinţii ei, ori 
vă puteţi întâlni sufletul pereche. 

Nu aşteptaţi sădirea seminţelor până scápati complet 
de datorii sau până deveniți multimilionar. Ba chiar, dacă 
prosperitatea vi se pare blocată, puteţi dori să zgâlţâiţi 
zdravăn lucrurile, sádind o sămânță chiar azi. 

Mai este necesar să vă spun că puteţi proceda la fel şi 
în cazul dragostei? Trimiteţi dragostea în circulaţie şi veţi 
atrage mai multă dragoste ce se va întoarce în viaţa 
voastră. Dáruiti ceva ce nu mai folosiţi şi fiti gata să vă 
primiţi bunurile. 

Afirmatii de prosperitate pentru circularea prosperità 
tii: 

De scris pe carnetul de cecuri: 

Esti plin acum cu generozitatea Creatorului meu, 
pentru a-mi multumi toate nevoile. 

Banii sunt atraşi spre mine ca spre un magnet. 

De afirmat atunci când expediati plăţi: 

Te trimit mai departe, pentru a circula în fluxul de 
prosperitate neîngrădită. 

Ştiu că vei reveni în acelaşi fel la mine. 

Aceasta este generozitatea lui Dumnezeu şi o trimit 
mai departe cu înţelepciune, credinţă şi iubire. 

De afirmat atunci când sáditi o sămânță: 

Dragoste divină, binecuvântează si inmulteste prin 
mine această sămânță de prosperitate. 


Capitolul 4 
Legea imaginării 


Mai întâi trebuie să vedeţi prosperitatea în mintea 
voastră. 

Ca toate formele de succes, prosperitatea este creată 
mai întâi în minte. Când vá imaginati diverse lucruri, vă 
programati de fapt subconştientul să le materializeze pe 
plan fizic. 

Unul dintre motivele pentru care am introdus afirmaţii 
după fiecare capitol este că ele vă ajută să vă programati 
subconştientul. Eu cred de asemenea în cartonaşe cu 
obiective, declaraţii pozitive scrise în agenda zilnică sau 
chiar în notițe autoadezive cu mesaje lipite pe volan, 
oglindă sau frigider. Când vedeţi aceste readuceri aminte, 
vă gândiţi la ce încercaţi să materializati, iar sentimentul 
respectiv vá ancorează gândul în subconstient. 

Cu cât angajaţi mai multe sentimente, cu atât 
imaginea vă va fi mai clară în minte. Şi cu cât vă este mai 
clară, cu atât o veţi materializa mai repede. 

În cartea mea „Acceptaţi-vă abundența”, povestesc 
despre un exerciţiu pe care prietenul meu Richard Brooke 
îl efectuează în seminarele lui pentru a ajuta acest proces. 

El le cere oamenilor să scrie un scenariu de film al 
zilei lor perfecte. 

Astfel veţi vedea în viitor ziua în care compania vă 
este cotată la bursă, când ajungeţi să deţineţi primul 
milion, ori să deschideţi noul restaurant. Această zi 
perfectă trebuie descrisă convingător şi detaliat. Nu uitaţi 


să vă implicaţi toate simţurile, astfel încât experienţa să 
pară cât mai reală cu putinţă. Trebuie s-o puteţi vedea, 
auzi, gusta, mirosi, atinge şi SIMŢI. Veţi materializa 
prosperitatea pe plan fizic doar atunci când o simtiti mai 
întâi în minte şi în inimă. 

Nu arátati scenariul acesta decât celor care vă susţin 
şi vă încurajează foarte mult. Împărtăşiţi-l numai celor pe 
care vă puteţi bizui ca parteneri în planificarea succesului 
vostru. 

Păstraţi scenariul într-un loc de felul agendei, 
servietei sau poşetei, pentru a-l avea zilnic la îndemână. 
Ori de câte ori dispuneti de cinci minute libere, recititi-l. 
Când vá simtiti stresat şi copleşit pe parcursul zilei, 
inchideti usa, decuplati telefonul pentru cinci minute şi 
studiati scenariul. 

În felul acesta vă veţi calma, vă veţi focaliza asupra 
obiectivului şi veţi reconsolida programarea constructivă 
din subconstient. Este un instrument foarte puternic 
pentru acceptarea abundenței. Iată altul la fel de bun. 


Avizierul Visului 

Instrumentele acestea sunt foarte amuzante şi în 
acelaşi timp foarte puternice pentru a vă stabili 
prosperitatea. Cel pe care-l prezint în continuare a fost 
preluat din cartea „Legile dinamice ale prosperității” de 
Catherine Ponder, care mi-a fost de mare folos, iată cum 
trebuie procedat: 

Procurati-và o placă mare de polistiren expandat pe 
care fixati, cu ace de gămălie sau piuneze, poze, afirmaţii 


şi lucruri pe care doriţi să le materializati în viaţă. Eu 
obişnuiesc să împart acest avizier în secţiuni - de exemplu, 
muncă, spiritualitate, relaţii etc. 

După aceea, în fiecare secţiune a avizierului puneţi 
reprezentări a ceea ce doriţi să intreprindeti, deţineţi sau 
deveniți. Astfel, cu vreo două săptămâni înainte de 
alcătuirea avizierului, incepeti să strángeti reviste, pliante 
şi alte materiale din domeniile ce vă interesează. 

Să presupunem că doriţi să învăţaţi să cántati la 
chitară. Dintr-o revistă muzicală, decupati poza unei 
chitare si fixati-o pe avizier. Nu trebuie să luaţi însă orice 
fel de chitară, ci exact modelul la care doriţi să cântaţi. 

Să presupunem că aveţi ca obiectiv o mai mare 
apropiere de Dumnezeu. Puteţi prinde pe avizier un simbol 
religios, o afirmaţie sau un citat din Scripturi. 

Poate că doriţi să scrieţi un bestseller. O idee ar fi să 
decupati un top al celor mai bine vândute cărţi, apoi să 
ştergeţi cu alb cartea de pe primul loc şi să scrieţi acolo 
titlul cărţii voastre. În mod similar puteţi scrie numele 
companiei voastre în vârful listei cu cele mai de succes 
companii etc. 

Nu există reguli privind felul în care să puneţi 
lucrurile pe avizier, atât doar că imaginea trebuie să 
simbolizeze ceva pentru voi. Nu contează dacă ea este 
înţeleasă şi de alţii; oricum pentru ei nu este necesară. Voi 
însă trebuie să ştiţi ce înseamnă imaginea de fiecare dată 
când o vedeţi. 

Fiţi foarte atenţi ce anume puneţi pe Avizierul Visului! 

Sherry, vicepreşedinta mea, îşi dorea un soţ. A găsit 


într-o revistă fotografia unui bărbat chipeş şi a prins-o pe 
avizierul ei. Într-o bună zi, am prânzit împreună şi ea mi-a 
vorbit despre noua ei relaţie. Ajunsese la concluzia că nu 
era un bărbat alături de care să-şi dorească să trăiască, 
dar semăna foarte mult cu cel din fotografia pe care o 
prinsese pe Avizierul Visului! 

De aceea a înlăturat fotografia şi a înlocuit-o cu poza 
unui cuplu văzut din spate, care se plimba ţinându-se de 
mâini. La scurtă vreme după aceea l-a cunoscut pe John şi 
peste alte trei luni s-au căsătorit. 

Iată alt exemplu al puterii acestei metode. 

Pe vremea când încă o duceam greu, am văzut o 
reclamă pentru Dodge Viper. Am fost aproape şocat cât de 
frumos era automobilul şi am decis că trebuie să am şi eu 
unul. După vreun an am aflat despre Avizierul Visului şi 
mi-am construit primul avizier. Ştiam doar că voiam un 
Viper roşu, aşa că am pus o fotografie pe avizier. Revista 
din care o decupasem nu avea modelul roşu, aşa că am 
folosit fotografia unui automobil negru. 

Peste câteva luni, am negociat un contract de 
consultanţă cu o companie şi am introdus clauza ca în 
eventualitatea în care vânzările lor atingeau 2 milioane de 
dolari/lună să-mi cumpere un Viper nou. Ei bine, s-a 
întâmplat ceva interesant... 

Chiar înainte ca vânzările să fi atins cifra respectivă, 
preşedintele companiei mi-a telefonat. Era atât de încântat 
de progresul rapid pe care-l înregistrau, încât dorea să-mi 
cumpere automobilul mai devreme. Era prieten cu 
principalul dealer de Viper din lume şi încheiase cu el un 


târg. 

Un proprietar de cazinou din Las Vegas se găsea în 
divorţ şi avea nevoie rapidă de lichidităţi. El deţinea un 
Viper cu toate accesoriile speciale, dar şi cu alte modificări 
de caroserie efectuate de compania care proiectase 
prototipul Viper pentru Dodge. Era unicul Viper de felul 
acela din lume. 

Se ridica însă o problemă... 

Avea culoarea neagră şi de aceea preşedintele voia să 
ştie dacă doream această maşină unicat sau una roşie. M- 
am trezit într-un conflict de dorinţe şi am cerut timp să mă 
pot hotári. 

Am plecat să mă plimb cu bicicleta pe Ocean Drive. 
Cam la jumătatea promenadei, în faţa unui restaurant erau 
parcate două automobile Viper. Unul roşu, unul negru. 
Coincidenţă, nu-i aşa? 

Am coborât de pe bicicletă şi le-am dat ocol. Le-am 
privit şi le-am studiat din toate unghiurile, apoi am decis 
că trebuia să am unul negru. 

De atunci am avut patru Viper, iar cel negru continuă 
să fie favoritul meu. Privind retrospectiv sunt convins că 
motivul pentru care am căpătat un automobil negru este 
faptul că am pus fotografia unui Viper negru pe Avizierul 
Visului. 

Într-o perioadă de numai doi ani am avut tot ce a 
existat pe Avizierul Visului meu. De aceea mă străduiesc 
din răsputeri să vă conving să vă creati şi voi unul. Plasati 
apoi Avizierul într-un loc unde să nu fie zărit de alte 
persoane (astfel ca indivizii negativişti să-l ridiculizeze), 


dar unde-l puteţi vedea zilnic. Ca şi în cazul multor alte 
obiecte, simpla trecere pe lângă el şi observarea periferică 
au efect asupra voastră. 

Vederea zilnică a imaginilor vi le programeazá 
realmente în subconştient. În interiorul vostru se creează 
astfel dorinţa de a întreprinde paşii necesari care vă aduc 
visele mai aproape de realitate. 

Vedeti-vá prosperitatea mai întâi în minte şi după 
aceea materializati-o pe plan fizic! 

Afirmatii de prosperitate pentru materializarea 
imaginárii: 

Văd bogăţia generozitátii lui Dumnezeu si o atrag 
acum spre mine. 

Îmi văd binele şi apoi îmi materializez binele. 

Aşa cum îmi imaginez în minte, aşa stabilesc pe acest 
pământ. 

Aşa cum visez, aşa voi dobândi. 


Capitolul 5 
Legea creativităţii 


Omul poate materializa prosperitatea din eteruri, prin 
puterea ideilor, viziunii şi imaginaţiei. 

Reverendul Charles Fillmore a afirmat despre 
Creatorul nostru cá ne-a asigurat substantá pentru toate 
nevoile si cà ea este baza Universului. Această substanţă 
se găseşte în eterurile ce ne înconjoară. Mai important 
încă, ea răspunde faţă de mintea omului şi este modelată 
de gândurile noastre. 

Nu există niciun loc de pe Pământ unde să nu. existe 
Dumnezeu şi de aceea abundența există peste tot pe 
Pământ. Substanţa nu vine „din cer”. Nu trebuie s-o 
căutaţi, s-o „găsiţi” şi nu trebuie să „puneţi mâna” pe si 
mai multă. Ea se află integral aici, aşteptându-vă s-o 
chemaţi. 

Nu veţi avea niciodată o idee pe care să n-o puteţi 
întrupa... altfel Universul ar fi slab în punctul său esenţial. 
Când transformați această substanţă în prosperitate 
terestră, aceasta nu se datorează faptului că Dumnezeu v-a 
auzit ruga şi v-a îndeplinit-o. Credinţa voastră este cheia 
spre împărăţia puterii din interiorul vostru, care 
transcende limitările omeneşti. 

Cum transformăm însă această substanţă din eteruri 
în prosperitatea noastră? Prin intermediul ideilor. 

Totul îşi are originea în minte. Ideile sunt centrul 
conştiinţei. Mintea infinită este un depozit de idei despre 
resursele omului. Sănătatea, relaţiile, inteligenţa si 


finanţele vă sunt determinate de ideile spre care vă 
indreptati atenţia. Ceea ce deveniți este rezultatul 
eforturilor pe care le cheltuiţi pentru a acumula aceste 
idei. 

Dumnezeu sau Universul nu vă tăinuieşte bunurile. 
Puterea de a vă materializa prosperitatea sălăşluieşte în 
interiorul vostru. Nu priviţi în exterior pentru sursa 
satisfacerii nevoilor voastre. Ea provine de la o putere mai 
mare decât voi, însă puterea aceea v-a asigurat toate 
mijloacele de care aveţi nevoie, chiar înăuntrul vostru. 
Sunteţi co-creatorii propriei voastre prosperităţi. 

Când am scris clauza Viper în contractul meu de 
consultanţă, a fost o idee pentru materializarea binelui 
meu. Chiar acum am în alt contract o clauză pentru un 
Ferrari. Unica limită în privinţa a ceea ce puteţi 
materializa o reprezintă ideile cu care veniţi. Totul depinde 
de felul în care gândiţi. 

Îmi amintesc că predam un curs despre prosperitate, 
când cineva a ridicat braţul, dorind să ştie cum ar fi putut 
materializa mai mulţi bani în viaţa lui. Jay era infirmier-şef 
într-un spital bugetar, ajunsese deja în vârful scării sale 
salariale şi leafa nu-i mai putea creşte. Din câte îşi dădea 
el seama, nu avea cum să câştige mai mulţi bani. 

M-am gândit la asta două secunde, apoi l-am întrebat: 
„Ce te opreşte să-ţi deschizi o agenţie pentru îngrijirea 
ambulatorie a bolnavilor? De fapt, ce părere ai să deschizi 
cea mai exclusivistă agenţie din oraş? Una pentru bolnavii 
foarte bogaţi care doresc cea mai bună îngrijire personală 
pe care o pot obţine”. 


El nu se gândise niciodată la aşa ceva. Deoarece era 
prins în mrejele lipsei de gândire, zărea numai talerul cu 
bani al slujbei sale, iar adevărata bogăţie se găsea 
realmente la numai o idee depărtare de el. Dacă trebuie să 
învăţaţi un singur lucru despre prosperitate, atunci acesta 
este: când aveţi o viziune puternică pentru ceva, puteţi 
supune Universul voinţei voastre. 

În albumul meu audio intitulat „Prosperity”, mă refer 
la această lege ca fiind Legea Creativităţii. Aceasta 
deoarece se referă la creativitatea de a achita facturi, de a 
materializa bogăţie şi de a crea rezultate dorite. Uneori 
este vorba pur şi simplu despre schimbarea felului în care 
vă gândiţi la ceva. 

Acum vreo zece ani, afacerea mea şchiopăta rău. În 
fiecare săptămână, Sherry îmi intra în birou cu un dosar 
extensibil ticsit cu note de plată. Aşa că, fireşte, pe el scria 
„NOTE DE PLATĂ”. 

După mai multe săptămâni, am avut în cele din urmă o 
revelaţie. Fiecare „notă de plată” era de fapt o factură 
pentru o binecuvântare pe care o primisem deja. De 
exemplu, atunci când primiţi o notă de plată de la 
compania de termoficare, este pentru că vă asigură 
căldură iarna; similar, de la compania de electricitate este 
pentru că vă asigură lumină cu ajutorul căreia să vă 
desfásurati activitatea. 

Am aruncat dosarul acela şi am cumpărat altul pe 
care am scris „Binecuvântări”. După aceea am început să 
scriem câte o afirmaţie pe plicul fiecărei note de plată care 
ne sosea prin poştă. (Prima dintre ele este reprodusă la 


sfârşitul acestui capitol.) S-a schimbat întreaga energie a 
procesului. 

Noi intrasem într-o mentalitate de tip „asediu”. În 
fiecare zi când sosea corespondenţa, o detestam şi 
începusem să-i vedem pe creditori ca fiindu-ne inamici. 
Acum însă am răsturnat situaţia şi am înţeles că de fapt 
creditorii noştri erau partenerii noştri. Am stat de vorbă cu 
toti, am pus la punct planuri de achitare, ei au lucrat 
alături de noi şi în câteva luni am fost la zi cu plăţile 
pentru toti. 

Există multe moduri creative în care să abordati o 
asemenea situatie. Puteti adresa o scrisoare lui Dumnezeu 
sau Universului. La sfársitul fiecárei zile, intocmiti un bilet 
de mulţumire, exprimándu-vá recunoştinţa pentru că v-aţi 
apropiat mai mult de visele voastre. 

Să presupunem că aveţi probleme cu altă persoană - 
poate că vă găsiţi în proces cu ea sau pur şi simplu vă 
găsiţi în altă situaţie nearmonioasá. Încercaţi să redactati 
o scrisoare pentru îngerul păzitor al respectivei persoane! 
Nu vă referiti însă la dificultăţile voastre. Scrieţi despre 
toti cei implicaţi si exprimaţi-vă dorinţa pentru armonie si 
rezultate perfecte pentru ei. 

Recunoasteti - credeţi că fiecare om are un înger 
păzitor şi că îngerii aceia vă citesc scrisoarea? 

Probabil că nu. Dar ştiţi ceva? Eu am făcut-o şi am 
obţinut rezultate uimitoare. Noi ştim următoarele... 

În esenţă, toate lucrurile şi fiinţele de pe Pământ sunt 
vibrații de energie. Iar în esenţa esenței, toate sunt vibrații 
sonore. Ínteleptii vedici vorbesc despre întâlnirea dintre 


gânduri ce se petrece în spaţiu. Campbell a scris despre 
subconştientul colectiv. Există vreun loc unde să se 
întâlnească gândurile şi afirmaţiile? 

Nu am nici cea mai mică idee. Dar aşa cum v-am spus, 
am înregistrat rezultate uimitoare cu genul acesta de 
acţiune. Asemenea lucruri li se par prostesti neinitiatilor, 
însă de fapt ele slujesc pentru a vă focaliza energia şi a vă 
programa mintea subconştientă. Încercaţi unele dintre 
aceste tehnici creative şi testati singuri rezultatele! 

Dumnezeu nu este materie, ci Universul din jurul 
nostru. Universul este substanţă şi această substanţă vă 
este disponibilă permanent. După ce deveniți conştienţi de 
asta - şi ştiţi că ati fost înzestrați cu mintea pentru a o 
atrage -, materializarea prosperității este destul de simplă. 


Afirmatii pentru a invoca puterea creativităţii: 

Mulţumesc pentru plata ta imediată şi completă. 

Eşti imediat şi complet plătit prin calea bogată a 
substanţei Divine. 

Văd situaţia noastră rezolvată pentru binele mai mare 
al tuturor celor implicaţi. 

Apelez la ordinea Divină pentru a materializa 
mijloacele pentru prosperitatea mea imediată. 


Capitolul 6 
Legea dăruirii şi primirii 


Nu puteţi întrece dărnicia Universului. 

Întrucât nu fusesem „programat” în copilărie, mi-a 
fost foarte greu să învăţ această lecţie. Petrecusem atât de 
mulţi ani ca victimă, încât îmi era greu să cred că dacă voi 
dărui ceva, voi primi mai mult îndărăt. Dar exact despre 
asta este vorba în legea de faţă. 

Aşa cum puteţi vedea, cele mai multe dintre aceste 
şapte legi sunt corelate, iar prezenta lege se ridică 
deasupra tuturor, ca o „lege a legilor”, fiindcă este 
principiul fundamental de operare a Universului. 

În prosperitate totul se poate exprima ca o ecuaţie de 
tip „valoare contra valoare”. Minunat este însă faptul că 
ceea ce dáruiti vi se întoarce cel puţin înzecit. Nu puteţi 
păcăli niciodată această ecuaţie. Nu puteţi întrece dărnicia 
Universului. Cu cât dáruiti mai mult, cu atât veţi primi mai 
mult. De zece ani am încercat să dăruiesc mai mult decât 
Dumnezeu şi n-am izbutit. În fiecare an dăruiesc mai mult 
şi în fiecare an sunt răsplătit mai mult decât în anul 
anterior. 

Aţi auzit de asemenea această lege descrisă sub forma 
,culegi ceea ce semeni”. Atunci când vă primiţi 
binecuvântările, este important să le sárbátoriti şi să le 
împărtăşiţi. Dacă sunteţi înzestrat cu un talent (indiferent 
dacă este vorba despre a cânta la pian, a preda ori a picta) 
şi nu-l practicati, atunci vă diminuati natura Divină. 

Pentru a vă cinsti capacităţile înnăscute, trebuie să le 


sárbátoriti şi să le împărtăşiţi. lar pe măsură ce o veţi face, 
veţi atrage şi mai multe binecuvântări în viaţa voastră. 

Toate acţiunile adevărate sunt guvernate de această 
lege. Nimic nu se întâmplă „de la sine”. De fapt nu există 
noroc şi întâmplare. TOT ce se întâmplă este rezultatul 
unei cauze şi poate fi explicat prin legile cauzei şi 
efectului. 

Noi punem afirmaţia aceasta sub semnul îndoielii 
când nu cunoaştem o cauză, dar ea există întotdeauna. 
Ceea ce cunoaştem ca „miracole” sunt lucruri controlate 
de cauze pe care încă nu le înţelegem. 

Toate circumstanţele ce există în viaţa voastră în clipa 
de faţă sunt rezultatul unor cauze pe care le-aţi creat. De 
aceea, dacă doriţi să vă schimbaţi circumstanţele, 
schimbaţi ceea ce dăruiţi. Nu uitaţi că pentru fiecare zece 
procente de efort cheltuit, primiţi înapoi o sută de 
procente. 

Reamintiţi-vă lecțiile noastre anterioare despre 
semănarea semințelor. Legea aceasta este cea care 
determină rezultatele pe care le materializati prin modul în 
care procedati. 

La fel cum puteti atrage si inmulti binele, este posibil, 
din păcate, să se întâmple şi invers. Să presupunem că 
bârfiţi despre un coleg. Creați o datorie de karma negativă 
care trebuie plătită. Iar preţul este de asemenea de zece 
ori mai mare. 

Asta se aplică ori de câte ori vă imbogátiti pe seama 
altcuiva, indiferent dacă a fost fără intenţie. Să vă ofer o 
idee despre ce vreau să spun. 


Emisiunea mea TV favorită fusese „Poliţiştii”. Apoi, 
dintr-un motiv pe care nu-l mai ţin minte, m-am îndepărtat 
de ea şi n-am mai vizionat-o câţiva ani. Pentru ca apoi, într- 
o seară, pe când mă aflam în camera de hotel înaintea unui 
seminar, să deschid televizorul şi să trec de pe un canal pe 
altul căutând un meci de baseball. Procedând aşa, am dat 
întâmplător peste „Poliţiştii” şi mi-am spus: „Grozav, n-am 
mai văzut emisiunea asta de mul; timp. Îmi place foarte 
mult”. 

M-am uitat însă doar cinci minute, după care a trebuit 
să schimb canalul. Poliţiştii fuseseră chemaţi pentru un caz 
de violenţă familială. Ajungând la destinaţie, găsiseră o 
narcomană beată, care fusese bătută de prietenul ori de 
soţul ei. Când poliţiştii au plecat să-l caute, femeia şi-a 
schimbat declaraţia şi a început să-l apere. (Aşa se 
întâmplă de multe ori cu victimele agresiunilor.) Privind 
toate astea, am simţit cum pur şi simplu mă furnica pielea. 

Mi-am dat seama că emisiunea nu era decât o 
pătrundere morbidă şi indiscretă în tragediile unor oameni 
foarte nefericiti. Tot atunci am înţeles de ce mă 
îndepărtasem de ea. Pe măsură ce mi s-a dezvoltat 
conştiinţa prosperității, emisiunile pe care le urmáream, 
cártile pe care le citeam si filmele pe care le vizionam s-au 
schimbat. În mod intuitiv mă indepártasem de , Politistii" si 
de alte emisiuni similare. 

Aceasta este realmente o problemă pentru voi, în 
prezent. 

Posturile TV au inteles cá programele de tip ,reality 
show" sunt ieftin de produs si cà ignorantii vor face orice 


ca să ajungă să fie văzuţi la televizor. Desigur, mai există 
şi talk-show-urile ieftine, care sunt la fel de dezgustătoare. 
Ele exploatează ignoranta celor care apar în ele, pentru a 
vă amuza. Este pur şi simplu o altă formă de bârfă şi dacă 
veţi opta să urmăriţi asemenea tipuri de emisiuni vă veţi 
diminua prosperitatea. 

Oferiţi numai lucruri bune şi veţi primi numai lucruri 
bune. Aşa funcţionează legea aceasta, permanent, fără 
excepţii. Nu este minunată? 


Oferirea de afirmaţii: 

Trimit mai departe această bogăţie, ştiind că-l va 
binecuvânta atât pe cel care dăruieşte, cât şi pe cel care 
primeşte. 

Iubire divină, prin intermediul meu, binecuvântează şi 
inmulteste tot ce sunt, tot ce am, tot ce dăruiesc şi tot ce 
primesc. 

Îi cinstesc pe toti cei cu care vin azi in contact şi văd 
Divinitatea în toţi. 

Ştiu că Universul este bun şi trimit mai departe 
propriul meu bine, pentru a fi multiplicat. 


Capitolul 7 
Legea zeciuielii 


Universul îşi va căpăta întotdeauna zeciuiala. 

Închipuiţi-vă cá v-aş face următoarea ofertă: voi cere 
băncii American Express să emită un al doilea card de 
acces la contul meu, care să poarte numele vostru. Puteţi 


utiliza acest card oriunde este acceptat şi puteţi cumpăra 
orice vă place. Nu există nicio limită în privinţa plafonului 
de cheltuieli. 

Dacă doriţi să vă cumpăraţi o întreagă garderobă 
nouă, o puteţi face. Dacă optati pentru două automobile 
Ferrari şi un Bentley, perfect! Puteţi chiar să vă cumpăraţi 
o casă nouă, dacă găsiţi un vânzător care să accepte 
carduri de credit. Pe scurt, puteţi cumpăra absolut orice v- 
aţi dori! 

Există însă o condiţie. 

Când soseşte factura lunară, va trebui să plătiţi zece 
la sută din ea. Aşadar cumpăraţi orice doriţi, dar va trebui 
să plătiţi câte zece centi pentru fiecare dolar. Este sau nu 
o afacere excelentă? 

Nu aţi profita de o asemenea oportunitate? 

Însă aveţi deja o astfel de oportunitate. Ea se numeşte 
cardul „Univers Express”. 

Zeciuiala sau dijma este o lege spirituală ce datează 
de mii de ani. Este vorba pur şi simplu despre a restitui 
sursei voastre de întreţinere spirituală - de obicei biserica, 
templul, moscheea sau sinagoga. Desetina este totuna cu 
zeciuiala sau dijma şi reprezintă a zecea parte; în cazul 
acesta îi restituiti zece procente lui Dumnezeu. 

Acţiunea este cu totul diferită de însămânţarea 
aleatorie a seminţelor şi de banii pe care-i donati în 
scopuri caritabile. Principiul dinapoia ei este cá restituiti 
sursei de la care vă primiţi susţinerea spirituală. Este de 
asemenea una dintre legile pe care majoritatea oamenilor 
par să aibă dificultăţi în a o accepta. 


Gândiţi-vă la ea altfel. În loc să consideraţi că-i daţi lui 
Dumnezeu zece la sută din ceea ce vă aparţine, intrebati- 
vă dacă nu cumva Dumnezeu vă dă vouă 90% din ceea ce îi 
aparţine Lui? 

Se pune desigur întrebarea: „Este 10% din suma netă 
sau din cea brută?” 

Despre cea brută, da - cea dinaintea impozitării. 

Bineînţeles că eu nu am oferit niciodată zeciuiala în 
primii 30 de ani ai vieţii mele. Gândiţi-vă câţi bani am 
economisit! 

Am glumit. Am câştigat 11.000 de dolari/an, 15.000, 
20.000... în prezent, zeciuiala mea este mai mare decât 
sumele respective! (Şi desigur imi plătisem oricum 
zeciuiala, atât doar că o făcusem involuntar - la magazinul 
de piese auto, la spital şi la atelierul de reparaţii.) 

Sunt primul care să recunoască faptul că plătirea 
zeciuielii înseamnă un „salt” de credinţă. Să vă ofer o idee 
despre felul în care am ajuns la el. 

Afacerea mea fusese blocată de autorităţile fiscale, 
pentru neplata impozitelor. În felul acesta am rămas cu o 
datorie de 55.000 de dolari, fără slujbă, fără maşină şi fără 
cont în bancă. Mai multe săptămâni împrumutasem bani 
de la prieteni pentru a putea supravieţui, dar sursele 
respective începuseră să sece. 

Cumpăram macaroane şi brânză la patru cutii pentru 
un dolar şi câteva săptămâni n-am mâncat nimic altceva. 
Ajunsesem la ultimii 20 de dolari, când cineva mi-a 
recomandat să cumpăr cartea scrisă de Ponder pe care am 
amintit-o mai devreme. Costa mi se pare 12 dolari, astfel 


că, dacă o cumpăram, rămâneam cu numai 8 dolari, în 
felul acesta trebuia să decid dacă să cumpăr 80 de cutii de 
macaroane cu care să mai trăiesc 23 de zile, ori să cumpăr 
cartea şi să mai pot mânca doar 8 zile. 

Am hotărât că dacă tot urma să mor de foame, ar fi 
fost mai bine să fie cât mai repede. De aceea am mizat pe 
cumpărarea cărţii. 

În carte, autoarea spunea că dacă doream să 
materializez prosperitatea în viaţă trebuia să plătesc 
zeciuiala. Eram atât de disperat s-o cred, încât am făcut-o. 
Din ultimii mei opt dolari, am pus un dolar în tava de la 
biserică. (Şi am privit cu jale cum se îndepărtează prin 
naos!) 

În ziua următoare am primit un cec de 75 de dolari de 
la compania de electricitate. În scrisoarea care îl însoțea 
eram anunţat că deoarece fusesem un client atât de bun, 
care plătea facturile mereu la timp, compania nu mai avea 
nevoie de o garanţie din partea mea. 

Era de-a dreptul neaşteptat, fiindcă fusesem probabil 
unul dintre clienţii lor cei mai rău platnici! întârziam lunar 
cu achitarea facturii şi de trei ori îmi fusese chiar tăiat 
curentul electric pentru neplată. 

Eram (şi sunt) convins că am căpătat rambursarea 
aceea, doar pentru că plătisem zeciuiala la biserică în ziua 
de duminică. Dacă veţi analiza la rece situaţia, veţi 
constata că dacă primisem cecul luni, asta însemna că 
fusese expediat în vinerea anterioară, cu două zile înainte 
ca eu să fi dăruit dolarul acela în biserică. Aveţi perfectă 
dreptate! 


Atunci cum să explic? Nu pot. 

Tot ce ştiu este că m-am temut să nu plătesc zeciuiala 
după venirea cecului acela şi de aceea m-am conformat. 
lar un bărbat care-mi datora de doi ani 200 de dolari şi 
dispăruse... a reapărut şi mi-a achitat datoria. Am plătit 
zeciuiala şi pe suma aceea. 

Iar de atunci am dat câte zece la sută din fiecare dolar 
pe care l-am câştigat vreodată. Şi în fiecare an câştig mai 
mult decât în anul precedent. Numai că acum n-o mai fac 
din teamă. Ofer zeciuiala fericit, iubitor şi recunoscător. 

Nu puteţi şti niciodată felul în care vi se va întoarce 
zeciuiala. Banii sunt un mod destul de uzual, dar ea vă 
poate sosi şi sub forma împăcării cu cineva de care v-aţi 
înstrăinat, ca un cadou, o relaţie nouă, o însănătoşire sau o 
promovare. Există multe forme sub care binele vă poate 
reveni. 

Vă mai spun ceva în care cred. Universul îşi va obţine 
întotdeauna zeciuiala. O puteţi plăti voluntar sau cu forţa, 
dar veţi plăti de fiecare dată. 

În toţi anii în care n-am oferit niciodată zeciuiala, 
maşina mi s-a stricat în mod regulat, am pierdut cecuri şi 
am avut de plătit facturi medicale şi tot felul de alte lucruri 
care mi-au menţinut starea de falit. 

Nu uitaţi că prosperitatea înseamnă circulaţie. 
Trebuie să vă menţineţi substanţa în circulaţie, altfel va 
deveni stagnantă. Când plătiţi zeciuiala ca urmare a 
propriei voastre opţiuni, invocati multe dintre celelalte 
legi, printre care legea dăruirii şi primirii, creând valuri de 
dăruire şi abundență care în cele din urmă se vor întoarce 


la voi. 

Afirmatii pentru zeciuială: 

Iubire Divină, prin intermediul meu, binecuvântează şi 
inmulteste tot ce sunt, tot ce am, tot ce dăruiesc si tot ce 
primesc. 

Mulţumesc pentru binele care a venit şi care continuă 
să vină spre mine. 

Sărbătoresc sursa abundenței mele şi mulţumesc 
pentru permanenta ei materializare. 

Multumescu-ti Tie, Dumnezeule! 


Capitolul 8 
Legea iertării 


Dacă nu puteţi ierta, nu puteţi accepta abundența. 

M-am deşteptat în salonul de spital, cu medicul lângă 
patul meu. Mi-a spus că se chinuiseră destul să-mi 
găsească glontul din corp, dar că izbutiseră să-l extragă. 
După aceea a amintit pe un ton nepăsător că dacă tot mă 
operaseră, îmi scoseseră şi apendicele. 

„Poftim?! De ce aţi făcut-o?” am întrebat. „Rana de 
glonţ era în partea opusă”. 

„Este procedura standard”, mi-a răspuns. „De câte ori 
operăm, extragem şi apendicele ca măsură de precauţie. În 
felul acesta nu veţi avea probleme mai târziu. Oricum nu 
aveţi nevoie de el”. 

Nu puteam să-mi cred urechilor. Realmente nu 
puteam crede că cineva putea fi atât de arogant şi 
obraznic, încât să creadă că ştie mai bine ca Dumnezeu de 
care organe aveam nevoie în corp şi să-mi scoată ceva din 
trup, fără măcar să-mi ceară permisiunea. 

Am părăsit spitalul după câteva zile, plin de 
resentimente. Pentru a înrăutăţi si mai mult lucrurile, 
chirurgia nu lucrase chiar foarte bine. Cusăturile s-au 
desfăcut şi într-o zi mi-am văzut cămaşa plină de sânge. 
Asta a necesitat altă vizită la spital. 

La o săptămână după aceea, locul operaţiei s-a 
infectat, ceea ce a însemnat iar o vizită la spital. Iar 
durerea era insuportabilă. Indiferent dacă stăteam întins, 
aşezat sau în picioare, nu puteam găsi o poziţie care să-mi 


uşureze agonia. 

Odată cu trecerea lunilor, nu părea defel că m-aş 
înzdrăveni, ci dimpotrivă. De patru-cinci ori pe noapte, má 
trezeam scăldat în sudori reci. Nu aveam deloc energie şi 
corpul meu părea că se luptă permanent cu altă infecţie. 

Nici nu mai ţin minte de câte ori am mers la medic şi 
am făcut toate analizele imaginabile. Zadarnic! Doctorul 
era la fel de neputincios în privinţa cauzei problemelor 
mele, aşa că a început să mă trimită la specialişti. 

Ne-am gândit cá poate în călătoriile mele 
contractasem vreo maladie tropicală, aşa că am mers la un 
specialist în boli infecțioase. N-am avut noroc. Am încercat 
la un otorinolaringolog. Nimic. Alti specialişti, şi tot 
degeaba. 

La un moment dat am avut o intuiţie. „Domnule 
doctor”, am spus, „vă rog să-mi faceţi o radiografie, 
deoarece cred că chirurgii au lăsat glontul in mine. Simt ca 
şi cum corpul meu ar încerca să elimine o substanţă 
străină”. 

„N-are rost să-ţi iroseşti banii”, a sosit replica. „Or fi 
nebuni cei din spitalul Jackson, dar nici chiar aşa”. 

În cele din urmă m-am dus la un gastroenterolog, care 
a dorit să-mi facă o investigare completă a traiectului 
gastrointestinal superior şi inferior. Pe când mă pregătea, 
asistenta mi-a observat cicatricea şi m-a întrebat cum mă 
alesesem cu ea. l-am spus despre intervenţia chirurgicală 
pentru rana de glonţ, iar ea şi-a continuat analizele. 

După douăzeci de minute, s-a întors, tinàndu-mi în 
mână radiografia. „Văd că au lăsat glontul în 


dumneavoastră”, a menţionat cu un aer nepăsător. „Să fie 
din cauză că-i localizat în apropierea şirei spinării?” 

Închipuiţi-vă socul si furia mea. Fusesem bolnav luni 
la rând. Nu aveam asigurare medicală şi-mi cheltuisem toţi 
banii pe medici, analize şi specialişti. Nici nu mai tineam 
minte de când nu mai dormisem ca lumea. Şi când îmi 
aminteam că chirurgul afirmase că-mi extrásese glontul! 
Cum putuse să mă mintă în halul acela? 

Eram foarte derutat şi nu ştiam cui să mă adresez. O 
mulţime de avocaţi de malpraxis se oferiseră să mă 
reprezinte. Părea floare la ureche ca să obţină o împăcare 
în afara tribunalului în schimbul unui milion de dolari. 

Toate acestea se  întâmplau însă după ce 
descoperisem cartea „Legile dinamice ale prosperității”. 
De aceea, aşa cum făceam de câte ori aveam nevoie de 
călăuzire, am închis pur şi simplu ochii. Am deschis cartea 
la întâmplare şi am pus degetul pe o pagină, ca să selectez 
un pasaj pe care să-l citesc. 

Se referea la iertare. 

lar autoarea discuta într-adevăr situaţii de genul 
intentării unui proces. Am văzut cum milionul meu de 
dolari se ducea pe apa sâmbetei. Autoarea spunea că dacă 
te agátai de resentimente sau răzbunare, nu poti să fii 
deschis spre a-ţi primi toată cota de prosperitate. 

Intuitiv, ştiam că avea dreptate. Am petrecut 30 de 
minute meditând asupra situaţiei. Mi-am dat seama că 
doctorii şi echipa medicală îmi scoseseră apendicele şi 
lăsaseră glontul dintr-un motiv necunoscut. Tot ei însă imi 
salvaseră viaţa. 


Fusesem împuşcat în timpul unui jaf, fusesem dus la 
spital după ce pierdusem mult sânge, pulsul îmi scăzuse şi 
inima aproape că-şi oprise bătăile. Dacă nu s-ar fi 
intervenit, aş fi murit. Am înţeles că făcuseră tot ce 
putuseră mai bine, cu ce avuseseră la îndemână şi cu 
cunoştinţele pe care le deţineau. 

Am scris de 13 ori o afirmaţie de iertare şi am pus-o în 
Biblia mea, ca să mă rog. Am îndepărtat resentimentul şi i- 
am privit pe doctori şi pe cei din echipa medicală prin 
lumina lui Dumnezeu. Atunci s-a petrecut ceva uimitor. 

În noaptea aceea m-am odihnit pe deplin, fără să mă 
trezesc, pentru prima dată de când tineam minte. În scurt 
timp am fost programat pentru altă operaţie ca să-mi fie 
extras  glonţul, dar sănătatea a început să mi se 
îmbunătăţească spectaculos din ziua în care am iertat. 

Legea aceasta este strâns legată de legea vidului. 
Dacă ţineţi de răzbunare, dragostea nu mai poate intra. 
Dacă vă agăţaţi de resentimente, và agátati de rolul de 
victimă. lar dacă vá agátati de rolul de victimă, în mintea 
voastră nu mai există spaţiu pentru a fi învingător. 

Trebuie să îndepărtați sentimentele negative, 
deoarece ele vă rod la interior şi vă opresc din a vă primi 
binele. Vreau să vă pun o întrebare. 

Pe cine credeți că le vine oamenilor cel mai greu să 
ierte? 

Dacă aţi răspuns „pe ei înşişi”, atunci ați răspuns la 
fel ca peste 99% dintre participanţii la seminarele mele. Şi 
aveţi dreptate. 

Nu ştiu motivul pentru care atât de mulţi oameni au 


probleme în a se ierta pe ei înşişi, dar aceasta este 
situaţia. Şi eu am pátit la fel. 

Am ajuns însă la înţelegerea că indiferent cât de rău 
m-aş fi crezut, aveam un Creator care mă iertase deja. Si 
ştiam că trebuie să mă iert pe mine însumi şi să merg mai 
departe, fiindcă altfel aş fi continuat să materializez o viaţă 
de mizerii, limitări şi lipsuri. 

Când cineva vine la mine şi prosperitatea lui pare 
blocată, aici privesc prima dată. După ce oamenii se iartă 
pe ei înşişi, prosperitatea li se deschide. 

De aceea vă recomand trei paşi pe care să-i urmaţi 
fără întârziere: 

1. lertaţi mental pe toti cei cu care nu sunteţi în 
armonie. 

2. Cereti iertare mental de la cei fatà de care ati gresit 
în trecut, pe care i-ati bârfit sau cu care sunteţi implicaţi in 
procese sau aveti alte dezacorduri. 

3. Dacà v-ati autoacuzat de esecuri sau greseli... 
iertati-và. 

După ce sunt incheiati aceşti trei paşi, calea bogată a 
prosperitátii Divine vi se va deschide larg! 

Afirmatii pentru iertare: 

Pentru altii: 

Iubirea iertátoare ne eliberează. 

Iubirea divină produce armonie perfectă între noi. 

Te zăresc cu ochii iubirii, îţi sărbătoresc prosperitatea 
şi-ţi cinstesc Divinitatea înnăscută. 

Pentru sine: 

Dumnezeu înseamnă numai bine şi-mi doreşte numai 


binele. 

Sunt iertat în mod necondiţionat de iubirea lui 
Dumnezeu şi totul este bine. 

Constiinta mi s-a dezvoltat şi mă eliberez de vechea 
mea personalitate. Mă iert pe mine însumi şi înaintez 
pentru a-mi accepta abundenta. 


Capitolul 9 
Ce îl veţi lăsa pe Dumnezeu să vă dăruiască? 


„Sărăcia este un păcat”. 

Cu decenii în urmă, Charles Fillmore a şocat 
comunitatea religioasă când a făcut declaraţia aceasta şi 
oamenii continuă să fie socati când eu o repet în ziua de 
azi. Dacă însă traduceti textul aramaic original al Bibliei, 
veţi afla că „păcat” înseamnă „a rata ţinta”. Course in 
Miracles? descrie păcatul ca fiind absenţa iubirii. 

Eu sunt de acord cu ambele definiţii, deoarece cred că 
atunci când sunteţi săraci, ratati tinta şi respingeti iubirea 
pe care Creatorul vostru o are pentru voi. Sărăcia nu are 
în ea nimic de natură spirituală. Sărăcia îi împinge pe 
oameni să mintă, să înşele, să fure şi chiar să ucidă. 

Succesul şi prosperitatea sunt starea voastră naturală. 
Persoana care nu are succes este în dezacord cu 
Universul. 

Căutarea prosperității este pentru voi un act de 
spiritualitate. Această dorinţă de prosperitate este 

Dumnezeu care vă ciocáneste la uşă şi vă invită să 
intraţi, fiindcă pentru a primi mai mult, trebuie să deveniți 
mai mult. În această dorinţă pentru prosperitate, înaintați 
pe calea autoconştientizării spirituale. 

N-a existat niciodată o dorinţă umană care să nu 
poată fi împlinită cumva de Providentà. Dacă n-ar fi asa, 
Universul s-ar sfărâma în punctul său esenţial. Dumnezeu 


3 învățătură spirituală scrisă de dr. psiholog Helen Shucman printr- 
un proces de autodictare, publicată în 1975. (n.trad.) 


nu este o divinitate punitivă, care vă cere să vă prosternati 
şi să tremurati înaintea lui. (Indiferent ce ar spune unii 
predicatori.) în limba greacă, „Evanghelie” înseamnă 
„veşti bune” şi exact despre asta este vorba în cartea de 
faţă. 

Vestea bună este că aveţi un Creator care doreşte să 
fiti sănătoşi, fericiţi şi prosperi. El v-a binecuvântat cu tot 
ce vă trebuie pentru a materializa toate acestea pe plan 
fizic. 

Nu puteţi fi ,tratati" pentru prosperitate. Trebuie să 
fiţi deschişi pentru a o primi. 

Când privesc în biserica mea, în oraşul, ţara şi lumea 
mea, zăresc o mulţime de oameni ale căror vieţi sunt 
marcate de lipsuri şi limitări. Ştiu că unii dintre ei mă 
privesc cu gelozie şi se întreabă de ce am fost 
binecuvântat cu ceea ce ei nu au. 

De ce stau însă lucrurile aşa? Să încercăm să analizăm 
situaţia. 

Să fie din cauză că eu lucrez mai din greu? 

Nici vorbă! Mecanicul meu, maseurul şi camerista 
mea lucrează mult mai din greu ca mine. 

Să fie din cauză că eu am mai multă educaţie? 

În privinţa asta mă îndoiesc foarte serios. Am urmat 
opt clase şi am fost exmatriculat din liceu. Cunosc destule 
persoane cu mai multe diplome de facultate, care sunt 
înnămolite în lipsuri şi limitări. 

Să fie din cauză că eu sunt o persoană mai bună? 
Poate că Dumnezeu ţine mai mult la mine? 

Voi ce credeţi? Credeţi cu adevărat că există un 


Dumnezeu sau un Consiliu Jedi Universal pe undeva care 
declară „Oh, Randy este băiat bun, ia să-i dăm un 
Lamborghini! Mary n-a fost aşa bună, aşa c-o să-i dăm doar 
o Toyota. Lui Randy să-i dăm un surplus de energie, fiindcă 
azi are meci în semifinală. Iar celuilalt tip, lui Mike, ia să-i 
dăm o tumoare urâtă rău!” 

Evident, ideea este absurdă. Noi ştim că Dumnezeu şi 
Universul sunt bune. Niciun om nu este ales în mod special 
şi toţi beneficiază de ocazia de a materializa prosperitatea. 
Iar în felul acesta ajungem la ultima posibilitate. 

Să fie din cauză că eu am o natură mai spirituală? 

Da! însă numai în sensul că primim abundentă în mod 
proporţional cu felul în care înţelegem şi ne supunem 
legilor prosperității, legile fiinţei noastre. 

Totul este posibil pentru voi, nu pentru că aţi spus o 
rugăciune şi pentru că Dumnezeu a răspuns favorabil la 
rugămintea voastră. Credinţa voastră în rezultatele 
prospere este însă cheia care descuie puterea de 
materializare în voi. Totul îşi are originea în minte. 

Ideile sunt centre de conştiinţă. Sănătatea, fericirea, 
relaţiile, situaţia financiară şi inteligenţa vă vor fi, toate, 
determinate de gândurile ce precedă ideile ce iau naştere 
în minţile voastre. 

Construiti pe conştientizarea legilor spirituale şi 
extindeţi-vă credinţa în propriul vostru bine înnăscut si în 
talentele cu care sunteţi binecuvântat. „Lucrurile” vor 
apărea. Şi încă din abundență. Trebuie să ştiţi însă că nu 
vor apărea pe seama cheltuielilor voastre, ci pe seama 
extinderii voastre. Credinţa personală în rezultatele 


corecte este singura de care aveţi nevoie. 

Despre credinţă, eu apreciez că este o putere 
supraumană pe care o detinem - o putere mentală care 
deţine capacitatea de a modela substanţa. Temelia oricărei 
acţiuni este o idee. Credinţa face ca ideea să fie reală 
pentru voi şi pentru subconştientul vostru, ba chiar şi 
pentru alţii. Apoi, când alţii manifestă credinţă faţă de 
ceea ce produceti, vindeti sau creati, ei văd că merită 
susţinerea lor. Aceasta creează puterea Minţii supreme şi 
vă extinde enorm puterea de prosperitate. 

Dumnezeu sau Universul nu vă satisfac cererile. Ei v- 
au asigurat deja prosperitatea. Nu există „miracole”, aşa 
cum le percep majoritatea oamenilor. Speranţa în miracole 
înseamnă să credeţi că puteţi beneficia de o coincidenţă 
capricioasă, imprevizibilă, din partea Universului, dar în 
loc de aşa ceva, asteptati-vá ca Universul să vă ofere tot ce 
aveţi nevoie în mod firesc şi la momentul cuvenit, pe 
măsură ce veţi apela la forţa respectivă. 

Prosperitatea nu vă este asociată economiei, slujbei, 
educaţiei, şefului sau trecutului personal. Ea există acum 
şi aici, pentru ca s-o materializati aşa cum optati. V-aţi 
născut pentru a fi bogat. 

Toate lucrurile sunt posibile, deoarece aveţi credinţă 
în ele. Credinţa aceasta  descátuseazá forţele de 
prosperitate din minţile voastre, pentru a trăi conform 
legilor ce transcend limitările şi potenţialul uman. 
Întrebarea nu este cât vă va oferi Dumnezeu, ci adevărata 
întrebare este: 

Ce îl veţi lăsa pe Dumnezeu să vă dăruiască? 


RG 


Despre Randy Gage 

Vreme de peste 15 ani, Randy Gage i-a ajutat pe 
oameni să transforme credinţe autolimitative în salturi de 
autoîmplinire pentru a-şi atinge visele. Povestea lui Randy, 
care s-a ridicat din celula unei închisori, în adolescenţă, la 
statutul de multimilionar autorealizat a inspirat milioane 
de oameni din toată lumea. 

Această călătorie fascinantă de triumf asupra fricii, 
îndoielii de sine si dependentelor de orice fel îl califică în 
mod unic ca expert indiscutabil în domeniul 
performanţelor de vârf şi al realizărilor umane 
extraordinare. Povestea lui şi felul în care o împărtăşeşte 
demonstrează puterea reală a minţii asupra 
circumstanțelor externe. 

Randy Gage este un explorator al vremurilor moderne 
în domeniul dezvoltării minţii, a corpului şi a creşterii 
personale. El este autorul multor albume muzicale 
bestselleruri, printre care Dynamic Development and 
Prosperity, şi este director la www.BreakthroughU.com. 

Oameni din toată lumea interacționează şi primesc 
poveţe personale de la Randy prin intermediul programului 
său online de instruire de mare succes „BreakthroughU” 
(„Progresul prin tine”) - în calitate de Decan la 
BreakthroughU.com, Randy oferă idei despre felul în care 
să vă depăşiţi temerile, îndoielile şi autosabotajul, pentru a 
atinge succesul şi nivelul cel mai ridicat de potenţial uman. 


În colecţia TEZAUR ORIENTAL: 


Feng Shui de Raymond Lo 

Există trei ramuri ale divinatiei chinezeşti care se 
disting ca fiind sistemele cele mai utile şi mai bine 
structurate pentru  dezvăluirea viitorului. Feng-shui 
studiază influența ambientului asupra sorții omului şi ne 
ajută din plin să folosim legile naturii pentru a exploata 
potentialitátile destinului nostru şi pentru a evita sau 
minimiza ghinioanele. Cei patru stâlpi ai destinului 
reprezintă un cod folosit în China străveche pentru a 
dezvălui componentele cosmice ale fiecărei persoane. 
Oracolul / Ching este o artă prin care se caută răspunsuri 
ale divinității la anumite întrebări legate de viitor. 


Feng Shui pentru succes în afaceri de T. Raphael 
Simons 

Acest manual aduce occidentalilor informaţii anterior 
inaccesibile, care au circulat de multe secole în elita 
puterii din China. Oricine, de la directori executivi la 
secretare şi de la liber profesionişti la întreprinzători, 
poate folosi aceste tehnici simple pentru a ajunge şi a se 
menţine în linia întâi a domeniului său de activitate. 

În învăţătura taoistă, feng shui şi astrologia sunt intim 
legate. Simons este primul autor de feng shui care oferă 
tabele cu datele nasterii, permitándu-ne să găsim 
îndrumări personalizate despre tactica în carieră şi 
aranjarea spaţiului din birouri, care ne sunt necesare 
pentru a avea succes. 


Feng Shui pentru succes în dragoste de T. Raphael 


Simons 

T. Raphael Simons oferă metode sistematice şi 
precise, bazate pe secrete taoiste autentice, care vă permit 
să vă transformați locuinţa pentru a atrage, îmbunătăţi si 
îmbogăţi relaţiile de dragoste. Folosind chestionare şi 
tabele personalizate, Simons vă arată cum să vă stabiliţi 
stilul relational personal, elementul relational şi domeniul 
de interes special, şi apoi cum puteţi utiliza aceste 
informaţii pentru a vă aranja locuinţa într-un mod eficient 
şi plin de înţeles personal. 


